Dhaqaatiirta degmada Beled Xaawo oo ka walaacsan kiisaska Covid19 oo sii kordhaya - Radio Ergo\nDhaqaatiirta degmada Beled Xaawo oo ka walaacsan kiisaska Covid19 oo sii kordhaya\nKeyka sawirrada Ergo\n(ERGO) – Walaac xoogan ayay dhakhaatiirta caafimaadka qabaan inuu markale bulshadu kusoo laba kacleeyay safmarka karoona feyrus magaalada Beled-xaawo ee Gobolka Gedo. Xadka magaaladan ay la wadaagto dalka Kenya ayaa dib u furmay taas oo isku socodka dadka sidii caadiga ahaa kusoo celisay waxaana jiro dad badan oo astaamaha xanuunka isku arkay wallow dadkaa aysan tagin goobaha lagu baaro xanuunka si ay iskaga hubiyaan badqabkooda caafimaad.\nMadaxa Caafimaadka Beled-xaawo Dr Axmed Cadoow Maadeey oo lahadlay Raadiyaha Ergo ayaa sheegay in xanuunku uu bishii Novemeber magaalada kusoo laba kacleeyay, dadka calaamadaha xanuunka iska shakiyana ay is dhigtaan oo aysan gaarin goobaha ay wasaarada caafimaadka ugu talagashay in lagu hubiyo Cudurka.\n‘‘Second wave-kaan aduunkii oo dhan aad u qaribayo ayaa anagana saameyn culus nagu leh, wuxuuna nooga imaaday saan fileyno xagga Kenya oo aad iyo aad saameyn wajiga labaad aad moodid inuu wajigii koowaad ugu xooganyahay. Cabsi weyn baan ka qabnaa adeegii saxda ahaa ee loobaahnaa ma haysano haddii uu marka xannuunku magaalada uu aad ugu fido wax hadda aan oogu sii diyaar garownay ama aan usii haysano malahan’’.\nMasuuliyiinta degmada ayaa sheegay in oday 70 jir ah oo isbitaal gaar loo leeyahay xanuun la jiifay laga helay koroonaha. Odayga oo sidoo kale la il darnaa dhiig kar ayaa waxaa lagula taliyay in uu goobta karantiilka tago, balse reerkiisa ayaa doorbiday in ay guriga geeyaan, labo isbuuc kadibna waa uu geeriyooday.\nLabadii todobaad ee ugu danbeysay ee November ugu yaraan 16 qof oo baaritaan lagu sameeyay ayaa laga helay, shan bukaan oo mid kamid ahna way u geeriyoodeen kuwaa oo badi howl-wadeenada caafimaadka ay guryahooda kasoo qaadeen markii lagu soo wargaliyay in xaaladoodu aysan wanaagsaneen sida uu Ergo u sheegay Madaxa Caafimaadka Beled-xaawo.\nMagaalada waxaa ka jira habacsanaan bulshada dhaxdeeda ah tiiyoo u dheertahay in dadku ay wali ku kulmayaan goobaha mashquulka sida suuqyada iyo maqaaxiyaha waxay dadku iska iloobeen qaadashada af-xirka, joojinta salaanta iyo qodobka kala fogaanshaha. Badi dadku waxay sheegtaan xanuun kaas oo astaamaha karoonaha leh sida hargab, qandho iyo urtii oo ka guurtay, waxaana jira bukaano aan la hubin inay xanuunka qabeen oo calaamadihiisa u geeriyooday.\nMaxamed Aadan Cali waa 31 jir waalidiintiisu bishii aynu kasoo gudubnay ay u geeryoodeen astaamaha feyruska oo muddo labbo todobaad kabadan ay la xanuunsanayeen. Maxamed hooyadii waxay xanuunka u geeryootay 14 kii November halka aabihiis isla 25-kii bishaas geeriyooday, waxayna joogeen tuulada Dalsan-daawo oo dhanka bari 7-km kaga beegan magaalada.\nMaxamed ayaa Raadiyaha Ergo u sheegay in uu aaminsanyahay inay waalidkii u geeryoodeen karoona feyrus madaama muddo ay la jiifeen xanuun astaamihiisa leh.\n‘‘Iyagoo qufacayo ayaa la arkay, waxaa loo qabtay hargab, naqaskaa kolkii hore laggu dhajiyay dhiikar iyo sonkorna wey qabeen… Isbitaal iyo waxkasto ayaan lamaray kolkii danbe gurigaan kusoo celiyay oo quraan saaray kolkii danbana wey dhinteen’’.\nWaalidiinta Maxamed ayaa usoo shaqo taggi jiray magaalada Beled-xaawo. Aabihii ayaa dhismaha guryaha ka shaqeyn jiray halka hooyadii caano ay kasoo maasho 12 neef oo Ari ah oo ay dhaqanaysay ay magaalada subixii usoo iibgeyn jirtay.\nMaxamed Aadan ayaa Ergo u sheegay in astaamihii ay u geeriyoodeen waalidiintiis oo kale ay waqti xaadirkan la jiifaan tuulada dad kale oo da’a ah oo cisbitaaladana cabsi ah in xaaladu ugu darto kaqabo.\n‘‘Isbitaaladey ka baqayaan oo wey ka cararayaan waxay leeyihiin cirbad qofkale lagu dhuftay ayaa nagula durri, marabno meeshaan dadku wuu kabatay hargab qufac iyo balaayaan kasoo qaadeynaa, marabno’’.\nWacyi-galinta iyo dadaalada lagu xakameynayo xanuunka oo magaaladan xaduudka dhacda si xoog leh ugu socday bilowgii karoonaha markii wasaarada caafimaadku xaqiijisay kiiskii ugu horeeyay ayaa u muuqata mid gaabis ku yimid. Xiligaas dhalinyaro iskood isku abaabulay ayaa wacyi-galinta bulshada gaarsiinayey, dadkana badanaa markii ay calaamadihii feyruska qaarkii isku arkaan xaafadahay isku karantiilayeen.\nIyadoo khatarahaas caafimaad ee ku tacaluqa Covid-19 ay ka jirto Beled-xaawo dhinaca kale howl-wadeenada wasaarada caafimaadka Jubaland ee ku sugan magaalada waxay sheegayaan inay jirto culeys ka haysto qalabka lagula tacaali lahaa bukaanada uu xanuunku soo ridanayo.\nDr Axmed Cadoow, madaxa caafimaadka magaalada ayaa xusay in qalab safmarka loogu talagalay oo wasaarada caafimaadka ee dalka ay keentay magaalada bishii June ee sanadkan uu gabaabis yahay.\n‘‘Degmada ma u diyaarsan tahay xanuunkii inay wajahdo? Maya, uma diyaarsanin. Qeybta karantiilka agabkii loo baahnaa oo ku wanaagsanaa in dadka xanuunada qabbo lagula tacaalo ma yaalaan. Qalabka PPS-ka loo yaqaano ma yaalaan degmada. Ayaantii first wave-kii uu jiray waxyar ayaa nasoo gaaray, waxaas yarkana waan isticmaalnay…. Xanuunku sidiisaba ka hortag ayuu leeyahay ee ma laha ka dabatag iyo daaweyn… waxaa ugu fiican oo lagu sameyn karaa in umadii laga wacyi-galiyo, wacyi-galintii bay aad baaba’a uga tahay degmada’’.\nWaxay waqti xaadirkan saraakiisha caafimaadku haystaan si ay kula dagaalamaan karoona feyrus hal sheybaar iyo sadex oxgen oo yaalo xarunta karantiilka ee Beled-xaawo, iyadoo intaa ay u dheertahay magaalada wacyi-galintii bulsho oo aanan heerkii loo baahnaa ku socon.\nFatahaadda soo noqnoqota oo niyad jab ku reebtay beeraleyda degmada Balcad\nQoysas fatahaadda ka soo barakacay oo la dajiyay tuulada Buulogaduud


Sondors Baaskiil koronto, oo ah baaskiil koronto xamaasad leh | Ragga Stylish\nSondors Electric Bike, oo ah baaskiil koronto xamaasad leh\nFausto Ramirez | | Waqtiyada firaaqada, Tiknoolaji\nWac Sondors Baaskiil koronto, Baaskiilkan waxaa lagu iibiyaa qiyaastii 500 oo euro, sida laga soo xigtay olole lagu fuliyay lacagaha dadweynaha Indiegogo. Xayaysiis guul u ahaa tan iyo olole Waxay soo aruurisay qiyaastii 3 euro, qiyaastii, maalmo gudahood, laga soo bilaabo 066 Febraayo. Bulshada reer Californian waxay kaliya codsadeen 000 euro bilowgii.\nLa baaskiil koronto wuxuu ballan qaadayaa dhowr waxyaalood oo cajiib ah. Marka hore, tan baaskiil waa dhakhso maxaa yeelay waxay u oggolaaneysaa inay tagto 32 km / saacaddii. Dhamaan waad ku mahadsantahay mootada 350-watt ah oo kuu oggolaaneysa inaad ku safarto 82 kiilomitir hal lacag ah. Muddo intee le'eg ayay qaadanaysaa in lagu soo oogo baaskiilka? Kaliya 90 daqiiqo, mahadsanid a baytariga lithium-ion\nEl Sondors Baaskiil koronto waxaa loo soo bandhigay inay tahay tan ugu dhaqaalaha badan xaga tamarta. Gebi ahaanba la beddeli karo, bulshada ayaa sidoo kale ka digaya in ay tahay gaari dhan dhul ah, isticmaalkiisana aan lagu xirin shuruudda.\nTani kaama hor istaagin inaad qaar hesho dib u eegis. Saddex arrimood awgood: tan hore, kharashka dhoofinta laguma daabacayo boggaaga. Ta labaad: kan qiimaha waa inuu u xuubsiibtaa inuu gaaro $ 1300, taas oo aan baaskiil ka dhigaynin qalab noocan oo kale ah la awoodi karo.\nWadada buuxda ee maqaalka: Ragga Stylish » nololeedka » Waqtiyada firaaqada » Sondors Electric Bike, oo ah baaskiil koronto xamaasad leh\nJohnny Depp iyo kunkiisa iyo hal qalab


Weerar lagu hoobtay oo ka dhacay Suuriya - Welcome to Fana Broadcasting Corporate S.C\nWeerar lagu hoobtay oo ka dhacay Suuriya\nOn Dec 31, 2020 910\nAddis Ababa,Dec 31, 2020 (Tehsas 22,2013 T.I (FBC/SOMALI)-Weerar ka dhacay gobolka Deyr-Al-zuur ee dalka Suuriya ayaa la sheegay in lagu dilay ugu yaraan 28 qof.\nWarbaahinta dowladda Suuriya ayaa baahiyey weerarka ka dhacay gobolka Deyr Al-zuur oo ku yaalla bariga Suuriya in lala beegsaday basas ay ciidamo saarnaayeen,\ndadka ku dhintayna ay ciidan u badan yihiin inkastoo ay dad shacab ahna ku jiraan.\nBalse ilo wareedyo madax bannaan ay sheegaya in dadka weerarka lagu dilay kulligood yihiin askarta dowladda Suuriya.Ilaa iyo hadda ma jirto cid weerarkaasi sheegatay.\nKooxda la socota arrimaha xuquuqda aadanaha dalka Suuriya uu fadhigeedu yahay dalka Britain waxay sheegtay in tirada dhimashada ay gaadheyso 37 asakri weerarkana ay geysteen Ururka isku magacaabay dowladda islaamka ee IS.\nKooxda oo ilo wareedyo ku sugan gudaha Suuriya soo xigatay waxay sheegtay in weerarka uu ahaa mid si weyn loo qorsheeyey oo ay maleeshiyaadka IS la beegsadeen seddex bas oo ay saarnaayeen ciidamo iyo maleeshiyaad daacad u ah dowladda Suuriya.\nHalka wakaaladda wararka ee Reuters ay sheegtay dadka weerarkaasi lagu dilay dhammaantood ay yihiin ciidamada dowladda.\nAagga uu weerarkaasi ka dhacay oo ku dhow magaalada qadiimka ee Palmyra ayaa ah deegaan uu inta badan iska hor imaad kiu dhexmara ciidamada dowladda Bashar al-Assaad iyo dagaallamayaasha IS.\nSanaddii 2014-kii IS ayaa gacanta ku haysay dhul masaafadiisu gaareyso 88,000 km isku wareeg ah oo ku teedsan galbeedka Suuriya ilaa iyo bariga Ciraaq.\nDagaal shan sano socday kaddib maleeshiyaad garab ka helayo Mareykanka iyo xulafadiisa waxay ku guuleysteen iney dhulka ay IS haysteen ay dib u qabsadaan.\nUrurka isku magacaabay dowladda Islaamigana bishii March 2019-kii wuxuu ku dhawaaqay in looga guuleystay Suuriya iyo Ciraaq.\nLaakiin weli waxay joogaan oo ay saameyn ku leeyihiin qaybo ka mid ah Suuriya, oo uu dagaal sokeeye daashaday tan iyo 2011. Haddii la xaqiijiyo weerarkan ugu dambeeyay ayaa noqon doona kii ugu dhimashada badnaa ee sannadkan ee ay fuliyaan kooxdan IS ayay tidhi SOHR.


Sannad ka dib heshiiskii Farmaajo iyo Uhuru ee furitaanka xudduudda maxaa ka hirgalay? - BBC News Somali\nLahaanshaha sawirka KDF\nImage caption Guddiga difaaca barlamaanka kenya oo booqday xadka.\nDowladda Mareykanka ayaa ciidammada Kenya ugu deeqday hub iyo gawaarida gaashaaman, si ay ugu adeegsadaan howlohooda ku aaddan sugidda ammaanka xuduudaha. Qalabkan Milatari ayaa loo adeegsan doonaa ka hor tagidda iyo la dagaallanka xubnaha ka tirsan Al Shabaab ee dhaqdhaqaaqyada ka sameeya deegaannada u dhow xadka.\nKevin Balisky oo ah Sarkaal sare oo ka tirsan ciidanka Mareykanka ayaa munaasabad saanaddaas lagu guddoonsiiyay taliska ciidanka Kenya oo ka dhacday Nairobi ka yiri: "Qalabkan wuxuu caddeyn u yahay sida ay dowladda Mareykanka mar walba diyaar ugu tahay iney garab istaagto Kenya, si ay u xoojiso howlaha lagu la socdo dhaqdhaqaaqyada Al Shabaab ee xuduudda.\nIyadoo taasi ay jirta ayaa hadana ilaa iyo iminka aysan waxba ka hirgelin heshiis muddo hal sano iyo bar ah ka hor ay isku afgarteen mas'uuliyiinta dowladaha Kenya iyo Soomaaliya oo ahaa in la furo xadka u dhexeeya labada dal, waxaana taasi bedelkeeda Kenya ay bilowday inay sii xoojiso ammaanka soohdinta.\nMarkii uu madaxweynaha dowladda Federaalka Soomaaliya Maxamed Cabdullaahi Farmaajo booqashadiisii ugu horreysay ku tagay magaalada Nairobi, 23-kii bishii Maarso ee sannadkii 2017-kii, waxay isaga iyo dhiggiisa Kenya Uhuru Kenyatta isku waafaqeen in waji cusub loo furo iskaaashiga labada dal, isla markaana laga shaqeeyo hirgalinta arrimo dhowr ah oo ay ka mid ahaayeen sugidda ammaanka, furitaanka xuduudda, billaabidda duullimaadyada tooska ah ee magaalooyinka Muqdisho iyo Nairobi iyo arrimo kale oo ku saabsan hagaajinta xiriirka labada dowladood.\nIlaa iyo hadda laguma guuleysanin in lagu dhaqaaqo tallaabada ku aadan furitaanka xadka, iyadoo rajo weyn laga qabay iney taasi xoojin doonto fursadaha ganacsi iyo isu socodka labada bulsho ee ku dhaqan magaalooyinka saaran soohdinta.\nArrinta ugu weyn ee hortaagan ayaa la rumeysanyahay iney tahay xaaladda ammaan oo aan wali si buuxda gacanta loogu qabanin.\nDhacdooyin amni darro oo xadka laga soo tabinayay ayaa waxaa ugu dambeeyay weerar maalin ka hor ka dhacay meel u dhow xadka u dhexeeya Soomaaliya iyo Kenya, halkaasoo lagu afduubtay haweeney u dhalatay Talyaaniga oo ka shaqeyneysay gargaarka.\nMas'uuliyiinta Kenya ayaa aaminsan in darbiga laga dhisayo soohdinta kala qeybisa labada dal uu wax weyn ka qaban karo howlaha sugidda amaanka, si looga hor tago kooxaha hubeysan ee weerarrada ka geystay gudaha Kenya.\nDarbigaas ayaa ilaa hadda lagu xiray dhul gaaraya 20km, inkastoo uu hakad galay.\nAl shabaab ayaa la tuhunsanyahay iney falal amni darro ka geystaan deegaanno ka tirsan Kenya oo u dhow xadka Soomaaliya.\nImage caption Ciidammada Kenya\nMaxaa hor taagan in xadka la furo?\nRajadii laga qabay in dib loo furo xadka ayaa u muuqata mid mugdi sii galeysa, shacabka labada dhinac ee ay arrintaasi khuseyso ayaana isweydiinaya halkii uu ku dambeeyay heshiiskii madaxda labada waddan ay ugu gogol xaarayeen in arrintaas la hir galiyo.\nMaxamed Cabdiraxmaan Maxamed oo loo yaqaanno Cabaas, oo ah Suxufi ka faallooda arrimaha siyaasadda ee Kenya iyo Soomaaliya ayaa BBC-da uga warramay fikirkiisa ku aaddan sababaha hor taagan in ugu dambeyn xadka la furo.\n"Caqabadda ugu weyn ee aan suurta galineynin in la furo xuduudda waa amni darrada. Dowladda Kenya waxay mar walba waxay caqabad kala kulantaa dhibka uga imaada xadka, iyadoo uu xiranyahay, marka waa shey mustaxiil ah in lagu deg dego, oo iyadoo cilladaas jirto xadkii la sii furo, waayo waxaa iska muuqata in amni darrada ay kasii xumaan karto sidii hore", ayuu yiri.\nDhinaca kale wuxuu ka hadlay baahida loo qabo in dhinaca Soomaaliya laga helo gacan.\n"Howsha waxay sahlanaan lahayd haddii dowladda Soomaaliya ay leedahay ciidan xoog leh oo ammaanka ka xaqiijiya dhinaca Soomaaliya, si looga war qabo cidda soo gudbeysa. Laakiin mar haddii aysan taasi jirin wey adagtahay in tallaabadaas xilligan la qaado waxayna horseedi kartaa khatar ka weyn midda haatan jirta".


Boqortooyada Sacuudiga oo iibsatay kooxda kubbadda cagta ee Newcastle United\nDallad shirkado ah oo uu hoggaamiyo dalka Sacuudi Carabiya ayaa iibsaday kooxda ka tirsan horyaalkaa Premier League ee Newcastle United khamiistii, taas oo soo afjartay wadaxaajoodka qaatay oo muddo dheer.\n14-bilood kahor Sanduuqa Maalgashiga Dadweynaha ee Sucuudi Carabiya ee (PIF) ayaa ka noqday dalab dhan 305 milyan oo ginni ($ 415.07 milyan) si uu uga iibsado kooxda ka dhigsan waqooyi-bari UK milkiilaheeda Mike Ashley, kadib markii Premier League uu ku guuldareystay inuu bixiyo oggolaanshaha sharci ee kala iibsiga kooxdan waxaana ugu dambeyntii heshiiskan lagu dhawaaqay shalay.\nKadib markii uu Premier League xaqiijiyay in kooxda dhaqaale la'aanta la halgameysa laga iibiyay dallad ka kooban shirkadaha PIF, PCP Capital Partners iyo RB Sports & Media ayaa taageerayaashu waxay billaabeen inay ku damaashaadaan bannaanka garoonka kooxda Newcastle ee St James 'Park.\nSanduuqa Maalgashiga Sucuudi Carabiya ee PIF wuxuu hoostagaa Dhaxal Sugaha Sacuudiga Maxamed Bin Salmaan, waxaana Sanduuqaas uu leeyahay hanti maaliyadeed oo madax-bannaan oo gaareysa $430 bilyan, taaas oo udub-dhexaad u ah qorshayaasha lagu beddelayo dhaqaalaha Sucuudiga, iyadoo la abuurayo dakhli iyo wax soosaar aan aheyn kan shidaalka.\nBayaan uu soo saaray Yasir Al-Rumayyan, oo ah maamulaha Sanduuqa Maalgashiga Dadweynaha ee Saudi Arabia ee PIF oo noqon doona guddoomiyaha Newcastle United, ayaa lagu sheegay in heshiiskan uu la macno yahay maalgelin muddo dheer ah si “looga faa’ideysto awoodda naadigan.\n“Aad ayaan ugu faraxsanahay inaan noqonno milkiilayaasha cusub ee Newcastle United, oo ka mid ah naadiyada ugu caansan kubbadda cagta Ingiriiska." ayuu yiri asir Al-Rumayyan.


Baarlamaanka Soomaaliya oo maanta Ansixiyey sharciga Hanti-dhowrka guud ee dalka – Radio Daljir\nAgoosto 22, 2015 7:30 b 0\nAugust, 22, 2015 -Mudanayaasha Baarlamaanka Federaalka Soomaliya ayaa maanta oo sabti ah ansixiyey sharciga Hant-dhowrka guud ee dalka iyadoo Sharcigan oo ay xildhibaannada Baarlamaanku ansixiyeen bishii Jannaayo ee Sannadkan, ayaa waxaa dib u soo celiyay Madaxweynaha Somalia.\nMadaxweyna Somalia, Xasan Sheekh ayaa markii uu akhriyay sharciga wuxuu dib ugu soo celiyay Baarlamaanka isgaoo Dalbaday in loo baahan yahay in Qaar ka mid ah Qoddobada Sharicgan la waafajiyo Dastuurka Dalka.\nGuddiga Miisaaniyadda Maaliyadda, Qorsheynta iyo La-xisaatanka Hay’adaha Dowladda Somalia ayaa Golaha Shacabka us oo gudbiyay talooyin; iyagoo soo jeediyay in Sharciga Hani-dhowrka lagu saleeyo is-bedello xaddidan ee hoos ku faahfaahsan.\nMadaxweynaha wuxuu soo jeediyay in Magacaabista Guddiga Madaxa-bannaan ee Hani-dhowrka lagu kobo Qodobka 114-aad oo laga saaro Qodobka 112-aad, taasoo guddigu ay ku raaceen.\nSidoo kale, Madaxweynaha Somalia ayaa soo jeediyay in deymaha Dowladda la amaahiyo lagu daro dakhliga dowladda oo markii hore ku koobnaa cashuuraha, adeegyada, deeqaha, Hantida iyo ilaha shaqaalaha dalka, arintaas ayuu guddiga Madaxweynaha ku raacay.\nArrinta ku saabsan dhismaha xafiiska hanta-dhowrka Qaranka wuxuu madaxweynaha soo jeediyay in Qodobka 112-aad aanu khuseyn Magacaabista Guddiga Madaxa-bannaan, taas oo sidoo kale guddiga uu ku raacay.\nQodobka Afaraad wuxuu Madaxweynaha soo jeediyay in La-xisaabtanka Golaha la Hoos-geeyo Golaha Shacabka, soo jeedintaas uu Guddiga Qaatay.\nDhanka kale, Madaxweynaha wuxuu codsaday in la caddeeyo cidda hanta-dhowruhu u soo jeedinayo Magacaabista iyo Xil-ka-qaadista Madaxda Waaxyaha Xafiiska Hanti-dhowrka, Dood-dheer kaddib Guddiga Arrinka uu soo jeediyay Madaxweynaha.\nMadaxweynaha Soomaaliya wuxuuu sidoo kale soo jeediyay Arrinta Xasaanad ka Qaadista Hanti-dhowrka guud, arintaas uu guddiga ku raacay. Madaxweynaha Somalia wuxuu kaloo soo jeediyay soo jeediyay in hanti-dhowraha guud uu istiqaalada u gudbiyo cidda awoodda u leh Magacaabistiisa.\nUgu dambeyn, Wuxuu Madaxweynaha Somalia soo Jeediyay in Hanti-dhowrka uu Sidoo kale Warbixinadiisa u Gudbiyo Golaha Wasiirada iyo Xafiiska Madaxweynaha Arrintaas oo lagu raacay.


Howlgal dad lagu qab qabtay oo laga sameeyay Boosaaso | Dayniile.com\nHome Warkii Howlgal dad lagu qab qabtay oo laga sameeyay Boosaaso\nSaacadihii la soo dhaafay Howlgal uu hoggaaminayay Taliyaha Qeybta Booliska Gobalka Bari G/Sare Xuseen Cali Maxamuud ayaa laga sameeyay Magalada Bosaaso iyo qaar badan oo ka tirsan xaafadaha magaalada si loo adkeeyo amaanka.\nHowlagalkaan oo ahaa kuwo lagu xaqiijinayo ammaanka ayaa meelaha qaar waxay ciidamadu u sameynayeen guri-guri,iyo Hoteelo, waxaana u ahaa mid ka dhan ah Xoojinta amaanka iyo Burcadda dadka shacabka ah ka furata agabkooda.\nCiidamada ammaanka ayaa inta ay ku jireen howlgalkawaxaa u suurta gashay in ay gacanta ku soo dhigaan dad ku howlanaa falal lidi ku ah amaanka.\nHabeenadii lasoo dhaafay waxay ciidamada magaalada Bosaaso ka wadeen howlgallo culus oo ka dhan ah burcadda dhalinyarada ah, waxaana weli socda howlgalladaas sida lagu sheegay War kasoo baxay Booliska Gobolka Bari.\nHowlgalkaan ayaa wuxuu ku soo aadayaa, iyada oo dalku uu galay xilli doorasho, isla markaana hey’adaha ammaanka Gobalka Bari ay muujinayaan feejignaan d\nPrevious articleRa’iisul Wasaaraha Itoobiya oo ku dhawaaqay dagaal horleh\nNext articleCiidamada Ahlussunna ee Galmudug kula dagaalay GURICEEL oo maanta Mushaar loo qeybiyey\nDowlada Bulgaria ayaa ka iibisay Ethiopia, soona raacisay ciidankii ridi lahaa, madaaficda ridada dheer ee taangiyada specialka ah ku rakiban. Hubkan ayaa ab midkii...\nCiidanka PSF oo maanta gargaar gurmad ah gaarsiiyey Shacabka ku haray...\nDadka Muqdisho oo caawa Cabsi ku jira iyo warqada Wiiftada saqdhexe...\nDEG DEG: Madaxtooyada: Amar laga bixiyay xafiiska Madaxweynaha ayaa lagu faray...\nKazakhstan oo xabsiga dhigtay madaxii hore ee sirdoonka oo lagu eedeeyay...


Qurba-Joogga Gabiley iyo Kaalinta uga bannaan Horumarinta Gobolka - W/Q: Xildhibaan Nimco Axmed Cabdi (Qaybtii 2-aad) - Somaliland Post\nHome Maqaallo Qurba-Joogga Gabiley iyo Kaalinta uga bannaan Horumarinta Gobolka – W/Q: Xildhibaan Nimco...\nQurba-Joogga Gabiley iyo Kaalinta uga bannaan Horumarinta Gobolka – W/Q: Xildhibaan Nimco Axmed Cabdi (Qaybtii 2-aad)\nDhammaan Akhristayaasha Sharafta iyo Qadarinta iga mudan waxaan dhammaantiinba idinku salaamayaa Salaanta Islaamka.\nGuud ahaanba Qurba-Joogga reer Somaliland kaalin lama-illaawaan ah ayey ku lahaayeen welina ku leeyihiin dib u dhiska iyo horumarinta dalkeena, doorkooduna waa mid aan la iska indho-tiri karin. Laga bilaabo heer Qoys, heer Tuulo, heer Degmo, heer Gobol illaa heer Qaran; Qurba-Jooggu waa kuwa waqtigan xaadirka ah la isku dhaafay. Shaki kuma jiro arrintaas. Maantana horumarka ka socda Degmooyinka iyo Gobollada dalkeena Jam. Somaliland waxaad si cad uga dareemaysaa arrintaa iyada ah oo si weyn u muuqata. Gobolkii ay Qurba-Jooggiisu si dhab ah ugu hawlgalaan ee ay si wadajir ah ugu guntadaan horumarkiisa, wuu ka horreeyaa dhinac walba Gobolkii ay Qurba-Jooggiisu hagradeen.\n(Afeef: Marka aan ka hadlayo waxtarka, saamaynta iyo kaalinta ay Qurba-Jooggu ku leeyihiin horumarka dalka iyo dadka JSL; yaan marnaba loo qaadanin ama aan loo fikirin inaan Qurba-Joogga buun-buuninayo oo aan huwinayo magac iyo humaag aanay lahayn Qurba-Jooggu, isla markaana aan abuurayo dareen ama fikir dhiirri-gelin kara Tahriibta. Waxaan aaminsanahay in Tahriibtu tahay aafo Qaran oo xanuun iyo dhibaato badan ummaddeena ku haysa. Anigu qof ahaan si aan xadlahayn baan uga soo horjeedaa cid kasta oo ku dhaqaaqda, ama dhiirri-gelisa amaba taageertaTahriibta).\nQaybtii 1-aad ee maqaalkaygan waxaan ku soo sheegay inaan qof ahaan is leeyahay, malaha Qurba-Joogga u dhashay Gobolka Gabiley sidii la rabay ugamay qayb-qaadan ama ugumay hawlgalin inay wax ka qabtaan baahiyaha baaxadda leh ee ka jira Gobolka Gabiley. Waxaan si gaar ah farta ugu fiiqay Ragga Qurba-Joogga ah ee u dhashay Gobolka Gabiley. Dabcan, marnaba may ahayn ujeedadaydu inaan Ragga Qurba-Joogga ah ee Gobolka Gabiley si gaar ah u bar-tilmaansado ama dhalliil aanay lahayn dusha ka saaro. Nuxurka iyo ujeedada aan arrintan ka lahaa waxay ahayd baraarujin aan Ragga Qurba-Joogga ah ee reer Gabiley ku dhiirri-gelinayey oo aan ku lahaa: “Waxaad tihiin gadh-wadeenkii iyo hoggaankii Bulshada Gobolka Gabiley, gudaha iyo dibeddaba, ee waxaa la idiinka baahan yahay inaad garataan kaalinta idiinka bannaan inaad si dhab ah ugu guntataan Horumarinta Bulshada ku nool Gobolka Gabiley.”\nQaybta 2-aad ee maqaalkaygan waxaan jeclaan lahaa inaan ku sii ambaqaado aragtidayda aan ku falanqaynayo kaalinta uga bannaan Qurba-Joogga Gobolka Gabiley iyo sidii ay uga hawl-gali lahaayeen Horumarinta Gobolka Gabiley.\nGobolka Gabiley wuxuu ka mid yahay gobollada ugu hodansan JSL marka dhinacyo badan laga eego. Ha noqoto tiro dad iyo aqoon, dalagga beeraha, duunyada xoolaha, iyo khayraadka dabiiciga ahba. Dhinaca kale, Gobolka Gabiley wuxuu ka mid yahay gobollada ugu dakhliga badan ee Qaranka JSL u soo xereeya cashuuro badan oo hawlaha qaranka lagu maamulo. Gobolka Gabiley waxa ku yaalla Irridda Ganacsiga Geeska Afrika ugu muhiimsan (Tog Wajaale), taasoo ah halbawlaha ganacsiga u kala gudba JSL iyo dalweynaha Itoobiya. Waxaa intaa dheer, Gobolka Gabiley waxa ku yaalla Xarunta Kastanka Kalabaydhka oo ah marrinka ugu weyn uguna muhiimsan ee uu maro Qaadka ku socda Somaliland iyo Soomaaliya.\nHaddaba, iyadoo arrimahan kor ku xusan oo dhammi ay yihiin kuwo xaqiiqo ah, Gobolka Gabileyna lagu tiriyo Gobollada ugu dakhliga badan leh dalka, haddana waxaan dareensanahay inay jiraan baylaho iyo baahiyo ballaadhan oo xagga horumarka bulshada ah oo ka jira dhammaanba degmooyinka iyo tuulooyinka uu ka kooban yahay Gobolka Gabiley. Su’aasha in si dhab ah la isku weydiiyo mudani waxa weeyi:\nGobol hodan ah oo leh kaabayaashii ilaha dhaqaalaha oo dhan, isla markaana uu u soo hoydo dakhli badani, maxaa u sabab ah inuu haddana ka qatanaado oo uu sidii la rabay u dabooli kari waayo baahiyihii aasaasiga ahaa ee bulshada Gobolka ku nool (sida: waxbarshada, caafimaadka, maal-gashiga, wax-soo-saarka beeraha, dhallinyarada, fursadaha shaqada, iwm)? Jawaabta su’aashani waxay u baahantahay in si deggen oo aad u cilmiyeysan looga jawaabo, si muuqaal dhab ah looga helo arrimaha saldhigga u ah in Gobolka Gabiley uu ku liito xagga horumarka bulshada. Sidaa darteed, aniga aragtidayda jiyo awaabta aan ka bixin lahaa su’aashan waxaan jeclaan lahaa inaan u dhigto (Insha ALLAH) qaybaha dambe ee maqaalkaygan taxanaha ah.\nQofka ka shaqeeya horumarka bulshadiisa wuxuu gutay/ ama ay gudatay qayb ka mid ah xilkii bulshada ka saarnaa. Gudashada xilka bulshadu waa waajib saaran qof kasta oo bulshada ka mid ah, laakiin qofkii ay garashadu hagto ayuun baa garta oo ku baraaruga. Horumarka bulshadu wuxuu ka bilaabmaa marka qof (shaqsi) uu garto waajibka iyo xilka ka saaran naftiisa iyo intii kale ee uu ALLAH masuul uga dhigay. Danta bulshaduna waxay camirantaa marka uu iskaashi dhab ahi dhex maro shaqsiyaad iyagu ka soo baxay masuuliyaddoodii qof iyo qoys, dabadeedna u jeesta xilkii ka saarnaa bulshadooda.\nGobol walba wuxuu ku tamariyaa hadba siday bulshadiisu (Qurba-Joog iyo Qaran-Joogba) uga shaqeeyaan horumarkiisa. Haddii aad tihiin Qurba-Joogga u dhashay Gobolka Gabiley waxa laga yaabaa inay jiraan waxyaabo badan oo idinka agtiina aan qiimo badan ku fadhiyin balse bulshadiina waxtar weyn u leh. Waxaan aaminsanahay inay jiraan waxyaabo badan oo aad ummaddiina ka caawin kartaan dhan kasta oo ay tahayba. Tusaale ahaan, waxaad ku nooshihiin waddamo hore u maray oo aad ka hesheen waayo-aragnimo iyo khibrado dheeraad ah; waxaad soo kordhin kartaan xirfado, aragti iyo fikir cusub oo lagu dabbaqi karo horumarinta Bulshada ku nool Gobolka Gabiley.\nLa soco Qaybta 3-aad ee Maqaalkan,\nXildhibaan Nimco Axmed Cabdi (Golaha Degaanka Gabiley)


#Maxay ku aas aasmeen Jabhada qabiilka ku dhisan ee Itoobiya? | Get Latest News From Horn of Africa |\nHome Somali #Maxay ku aas aasmeen Jabhada qabiilka ku dhisan ee Itoobiya?\nMarkii dhidhibada loo taagayo urur Jabhadeed, waxaa lagama marmaan ah In lagu saleeyo afkaar ama mab’ada, kaas oo ku qotoma wadaniyad ka turjumaysa siyaasad loo dhanyahay iyo aragti dheer.\nTaliiskii kaligii taliiska ahaa Dhergi loogu yeeri jiray, uu hogaaminayey Mingiste, ayaa kula kacay xasuuq iyo barakicin qeybo ka mid ah qabiiladii Itoobiya sida Tigreee, Oromo, Amaxaaro, Eriteriya, Soomaali iyo qolyaha Koonfurta dhibatadaas ayaa waaxay sababtay curashada Jabhadaas hubeysan, in ay ka curtaan geyiga dhul weynaha Itoobiya.\nJabhadaas ka jiray Itoobiyaa ayaa waxaa intooda badan taakuleen dhaqaale iyo saanad military ka heli jireen wadamada Masar iyo Soomaaliya, gaar ahaan Jabadaha TPLF(Jabhadii Tigreeega ) ELF (Jabhadii Eritariyaanka ) & ONLF ( Jabhadii Soomaalida). waxaa si hagar la’aan u taakuleyn jiray kacaankii Soomaaliya, waxayna ahayeen Jabhadihii ugu xoogana ee ka jiray Itoobiya, looguna hor aasaaasey.\nJabahadii ka jiray dalka Itoobiya way kala mabada’ gedisanayeen, Jabhad walba waxay laheyd mabda’ u gaar ah oo ay ka duulayeen, wax kaliya ee mideeyey waa dagaalka ay kula jireen taliskii Dhergiga.\nMarka laga reebo labada Jabhadood Soomaalida & Eritariyaanka ayagu aamin sanaa aragti ah gooni-goosad, inta kale sida tii Oromada (OPDO) tii Amaxaara (ANDM) tii Dadyowga Koonfurta (SEPDM) iyo tii Tigreeega (TPLF).\nMarkuu daba dheeradey dagaalkii ay kula jireen Jabahada Itoobiya taliskii Mangiste, lagana adkaan waayey ayaa waxa ay fursanweysay in Jabadahu mideeyeyaan cududooda, gaar ahaan kuwa isku aragtida dhow, waxaa banaanka ka ahaa midowgaas Jabhadaha eritariya iyo somaalida ayagu aamin sanaa fikir gooni goosad. Jabhadaha OPDO, ANDM, SEPDM iyo TPLF ayaa ku midowbay Jabahada EPDRF (Jabhada kacdoonka dadka Itoobiya).\nMarkuu daba dheeradey dagaalkii ay kula jireen Jabahada Itoobiya taliskii Mangiste, lagana adkaan waayey ayaa waxa ay fursanweysay in Jabadahu mideeyeyaan cududooda, gaar ahaan kuwa isku aragtida dhow,


Ahlu-Sunna oo loo geeyey arrin uu dalbaday Qoor Qoor - Maxaay kusoo jawaabeen? - Caasimada Online\nHome Warar Ahlu-Sunna oo loo geeyey arrin uu dalbaday Qoor Qoor – Maxaay...\nAhlu-Sunna oo loo geeyey arrin uu dalbaday Qoor Qoor – Maxaay kusoo jawaabeen?\nDhuusamareeb (Caasimada Online) – Madaxweynaha Galmudug Axmed Cabdi Kaariye Qoor Qoor ayaa weli ku adkeysanaya mowqifkiisa ah in Ahlu-Sunna ay kusoo wareejiyaan gacan ku haynta magaalada Guriceel, markaas kadibna uu la furi karo wada-hadal.\nSida aan xogta ku helnay, waxaa Ahlu-Sunna u tegay guddi u geeyey dalabka Qoor Qoor, kuwaas oo kula kulmay magaalada Guriceel.\nKulanka oo si gaar ah ugu dhaxeeyay wafdi ka socday Galmudug oo shalay gaaray Guriceel, Saraakiisha hogaamineysay ciidamada Ahlu-Sunna Waljamaaca ee qabsaday Guriceel iyo hogaankooda sare ayaa fashil kusoo dhamaaday kadib markii Ahlu-Sunna ay ku gacan seereen in maamulka degmada Guriceel lagu wareejiyo Qoor-Qoor.\nXogta ayaa sidoo kale sheegaysa in mas’uuliyiin ka tirsan Ahlu-Sunna oo la kulmay wafdiga Galmudug ay ku wargeliyeen in sida ugu dhaqsaha badan iskaga baxaan magaalada Guriceel ee gobolka Galgaduud.\nAhlu-Sunna ayaa ka madax adeygaysa inay si rasmi ah u wareejiso gacan ku haynta magaalada Guriceel, waxayna hogaankooda sheegen in magaalada u furan tahay cidkasta.\nWafdiga oo u badan xildhibaano baarlamaanka Galmudug kasoo galay Ahlu-Sunna ayaa waxay markale maanta isku dayayaan inay la kulmaan madaxda Ahlu-Sunna, si xiisada loogu soo afjaro wada-hadal.\nArrintan ayaa imaneysa xili ay dowladda federaalka iyo maamulka Galmudug ay wadaan dhaq-dhaqaaq ciidan oo xoog leh, oo ay ku rabaan in dagaal kula wareegan deegaanada ay gacan ku hayntooda la wareegtay Ahlu-Sunna haddii wada-hadalada wax guul ah laga gaari waayo.


Caaga Snow Majarafad la Xidho Strip - Shiinaha Richina\nQaabeeyaan No .: H320\nHead Size: 320 * 400mm\nLength Guud: 1200mm\nWax soo saarka: 300000pcs bil kasta\nGaadiidka: Ocean, Air\nSupply Kartida: 100000pcs bil kasta\nbarafka guud dhererka 1200mm\nSnow Majarafad 320-400mm size madaxa, PP wax daab la xoojiyo fibs.\nMajarafad Snow la Powder dahaarka xamili tube steel la xajin xumbo\nRaaxo D-qaab xajin\nSnow Majarafad Blades iyo gacanka ku xiran by fur.\nqarkiisa Aluminum waarta si loo kordhiyo jarida nolosha awood iyo qalab\n(Ikhtiyaar u ogolaanaya aluminium / qoryo / xamili firberglass)\nRaadinta fiican Poly Tools Snow saaraha & qeybiyaha? Waxaan leenahay xulashada ballaaran ee qiimaha weyn inuu kaa caawiyo inaad hesho hal abuur leh. Best Snow Majarafad oo dhan waa tayada damaanad qaaday. Waxaan nahay Shiinaha Asal Factory ee Snow qaadada Majarafad . Haddii aad qabto wax su'aal ah, fadlan si xor ah u nala soo xiriir.\nPrevious: Aluminum geed xamili Long Pruner la arkay Blades\nMaanku Snow Majarafad\nMajarafad Snow hagaajin karo\nAluminum Snow Majarafad\nBuusmeynin Snow Majarafad\nCustom Ice xoqo Oo Snow Majarafad\nGarden riix Snow Majarafad\nKuleelka Snow Majarafad\nIce xoqo Oo Snow Majarafad\nLight Miisaanka Snow tuurid\nMaual Snow Majarafad\nSi loosoo celiyo caaga Snow Majarafad\nCaaga Snow Majarafad la jabin karin\nCaaga Snow majarafadihii\nSaqafka Snow Majarafad\nSnow laabi Majarafad\nSnow maandooriyayaasha Majarafad\nSnow Majarafad Blades\nSnow Majarafad Waayo, Car\nSnow Majarafad Long xamili\nSnow Majarafad caaga\nTools Majarafad Snow\nMajarafad Snow iyadoo gacanka hagaajin karo\nMajarafad Snow iyadoo gacanka Steel\nMajarafad Snow Iyadoo Laba ka qabtaa\nSnow Majarafad Iyadoo Wheels\nTelescopic Car Snow Majarafad\nTools Si falin Snow The\nWinter Car caaga Snow Majarafad\nXamili Steel Poly Snow qaadada\nAluminum Snow maandooriyayaasha la Wheels\nCulus oo Duty Snow Majarafad la Wheels\nMaraan Ice xoqo la xamili Wood\nKids caaga Snow Majarafad la xamili steel\nMaandooriyayaasha Snow la Wheels


Atooreyaasha da’da yar oo u duulay Hollywood – idalenews.com\nAtooreyaasha da’da yar oo u duulay Hollywood\nHaaruun iyo Cali, waa atooreyaal Soomaaliyeed oo da’yar, waxayna ku xanibnaayeen dalka S. Africa, laakiin markani waxay u duuleen magaalada Los Angales, xarunta Hollywood ee dalka Maraykanka dadaal dheer kadib.\nHaaruun oo 14 jir iyo Cali oo 12 jir ah waa walaalo waxayna dhigeen Filim gaaban oo lagu wado inuu ku guulaysto abaalmarinta filimada HollyWood ee loo yaqaano Oscar, taasi oo dhici doonta maalinta Axadda ina soo aadan.\nMaanta ayay duuleen Haaruun, Cali iyo Aabahood Mahdi Xasan Maxamed kadib markii loo dhameeyay sharcigii qoxootinimada ee ay ku joogeen dalka S. Africa oo waqtiga loo dheereeyay, Baasabooradii ay ku safri lahaayeen iyo Visada ay ku gali lahaayeen Maraykanka.\nRafiq oo ah soosaaraha Filimka “Asad” ee ay wiilashu jileen oo hadlay ayaa sheegay inuusan indho isu keenin 24 saac si uu u suuro galiyo inay labada wiil ka qaby galaan munaasabadda xafladda Oscar-ta. “Waxa aan ku qabanay sadexda usbuuc, waxay sida caadiga ah qaataan 4 sano” ayuu yiri Rafiq oo ka hadlayay dadaalkii ay u galeen inay labada atoore geeyaan madasha, asagoo waliba intaasi raaciyay mahadcelin uu u jeediyay, safaaradda Maraykanka iyo wasiirka hawlaha Guud iyo Guriyeynta ee dalka S. Africa.\nHaaruun iyo Cali oo la nool waalidkood iyo 13 caruur ah oo ay walaalo yihiin, kuwaasi oo isugu jira wiilal iyo gabdho, waxay deganyihiin duleedka magaalada Cape town. Filimka Asad waxaa laga alifay tuulo kaluumaysi oo xeebta ku taala oo wiil 12 jir ah uu ku qasbanyahay inuu kaladoorto nolosha burcad badeedda iyo inuu noqdo kaluumayste daacad ah.\nFilimka ayaa noqday mid daafaha caalamka looga riyaaqay soona jiitay in badan oo kamid ah khuburada ku xeel dheer aflaamta ku salaysan qisooyinka xanuunka leh ee soo mara aadanaha.\nHaantan Haaruun oo 14 jir ah iyo Cali oo 12 jir ah waxaa la sugayaa maalinta Axadda inay gacanta ku dhigaan abaalmarinta Oscar, waa hadii ay ka guulaystaan aflaamta kale ee tartanka ay isugu soo hareen. Sidoo kale waxay u madalsanyihiin abaalmarinta Nopel prize-ka.\nArinta xiisaha leh, Haaruun iyo Cali midkoodna waligii Iskool ma dhigan ka hor inta ayna bilaabin jilitaanka filimka. Si ay filimka u jilaanna waxay dantu qasabtay in loo qabto Turjubaan. Wiilashu qoraalka farta maysan aqoon sidaasi darteed waa loo meerin jiray ayaguna mucjisada Alle sida cajaladdii ayay duubeen wax kasta oo loo sheego.\nSoosaaraha Filimka “Asad”, Rafiq wuxuu yiri “labada wiil, waa Diamons burbur ku dhex jira, hadii aadan wali arag sida ay wax u jilayaanna waxay aad uga dhalaali ogyihiin Diamons-ka aan arkay noloshayda”. Macalimiin guriga wax ugu dhiga oo loo qabtay awgeed, wiilasha waxay hadda soo gaareen dhinaca luuqadda Ingiriiska, fasalka 4aad.\n“Waxay u qalmaan 2 Oscar, mid jilitaanka ah iyo mid ka qayb qaadashada isfahamka iyo isku tiirsanaanta aadamaha ee midba midka kale” ayuu yiri Rafiq oo ka hadlay waxa ay mudan yihiin Atooreyasha jiilka cusub, asagoo waliba intaasi raaciyay in dhaqaalaha ay helaan ay u isticmaali doonaan wax barista Haaruun iyo Cali.\nMeesha ugu Qabaow Dunida Daawo Sawirada


Annadif: Soomaalidu waa iney shaqeeyaan ka bixitaanka xaaladda dalku ku jiro – Mareeg.com somalia, World News and Opinion.\nMuqdisho, 1 Luulyo 2014: Ergayga gaarka ee ah Midowga Afrika u qaabilsan Soomaaliya, ahna madaxa AMISOM danjire Mohamet Sllah Annadif ayaa ugu hambalyeeyey dadka Soomaaliyeed maalinta xorriyadda 1-da Luulyo.\n“Anigoo ku hadlaya magaca Midowga Afrika, waxaan shacabka Soomaaliyeed ugu hambalyeynayaa 54-sano guuradii kasoo wareegtay markii ay xorriyadooda heleen, haddana waxaan arkaynaa inay dib u dhalanayso Soomaaliya, taasoo qayb ka noqon doonta baalasha taariikhda Soomaaliya,” ayuu yiri danjire Annadif.\nErgaygu wuxuu sheegay in Soomaaliya ay ka mid tahay aasasaayaashii Midowga Afrika, waxaana lagu xusuustaa Soomaaliya inay qayb ka qaadatay xorriyaddii ay heleen dalal badan oo Afirkaan ah; caalamkana ay kaalin mug leh ku yeelatay.\n“Shacabka Soomaaliyeed waxaan ugu baaqayaa inay ka shaqeeyaan sidii dalkooda uga saari lahaayeen xaaladda uu hadda ku jiro ayna u bedeli lahaayeen muuqaalka uu leeyahay. Sidoo kalena ay xoojiyaan horumarrada la gaaray,” ayuu hadalkiisa ku soo gabagabeeyay danjire Annadif oo dhawaan shaqada ka tagaya.\n01-dii Luuliyo 1960-kii ayay gobollada Koonfureed ee Soomaaliya ka xoroobeeb gumeytihii Talyaaniga, iyadoo 26-kii June 1960-kii ay iyaguna Ingiriiska xorriyad ka qaateen gumeystihii Ingiiriska, iyadoo labada gobol oo noqday Soomaaliya ay isku biireen 01-dii Luuliyo oo maanta ku beegan.


SomaliTalk.com » Cambaareyn falkii argagixisadda ahaa ee kadhacay Caasimadda Muqdisho\nDhamaan culimadda, maamulka, iyo shacabka Qolka Somali Islamic Altaqwaa Network oo Cambaareynaysa Qaraxii ismiidaaminta ahaa ee shalay ka dhacay Magaalada Muqdisho.\nWalaalaha Altaqwaa Network oo ay hogaaminayaan Culimaa’udiinta Soomaaliyeed aad ayay uga xun yihiin Qaraxii ismiidaaminta ahaa ee Shalay ka dhacay Xaruntii Wakaaladda Hargaha iyo Saamaha ee ay ku baabe’een dad badan oo Ardey u badnaa oo aanan waxba galabsan.\nTiradda ilaa hada la hayo ee Qaraxaas ku baaba’ay ayaa waxay gaarayeen 83 Qof, oo ay ka mid ahaayeen 45 Arday oo meesha Qaraxaasi ka dhacay u yimid in ay eegtaan Natiijadii Imtixaan horey looga qaadey, waxaa kaloo halkaas ku nafwaayey Waalidiintii Ardaydaas la socotey, dad meesha Qaraxu uu ka dhacay agteeda marayey, Haween shaah ku karin jirey aagga hore ee meesha qaraxu uu ka dhacay iyo weliba dad uu ugu tagey meelo fog fog.\nSidaas Darteed, Waxay walaalaha Altaqwaa Cambaareynayaan Qaraxii Musiibada ahaa ee aadka u foosha Xumaa ee halkaas lagula beegtey dad masaakiin ah oo il-madow ah iyo weliba dadkii ka dambeeyey qaraxaas.\nWaxaan Allaah swt uga baryaynaa walaalihii halkaas ku geeriyooday inuu Jannadiisa Alfirdowsa ka waraabiyo, eheladii, qaraabadii iyo dhamaan shacabkii ay ka soo jeedeena uu samir iyo iimaan ka siiyo Aamiin.\nMaxammed Ibraahim Cawad ( Abu Axmed )\nMaamulka Sare ee Qolka


Putin oo hanjabaad culus u diray dalalka Yurub\nMadaxweynaha Ruushka Vladmir Putin\nMadaxweynaha Ruushka Vladimir Putin ayaa ka dalbaday dalalka shisheeyey ee ka iibsanaya gaaska inay ku gataan lacagta Ruusha ee Rubles, wixii ka dambeeya Jimacad\_ha maanta ah, hahdii kalena dalalka Yurub uu ka joojin doono sahyada gaaska.\nPutin ayaa sidoo kale sheegay inay qasab tahay in dalalka Yurub ay akoonno ka furtaan bangiyada Ruushka oo lacagtiisa ay gaaska ku baddashaan.\nTallaabadan ayaa waxaa durbaba ka horyimid dalal badan oo qaaradda Yurub ah, iyadoo Jarmalku uu sheegay inay tahay mid ku xumeyn ah.\nGo’aanka Putin ee Khamiistii ayaa dalalka Yurub ku kallifaya inay waayaan wax ka badan saddax meelood meel kamid ah gaaskii ay ku tiirsanaayeen, waxaana Jarmalka oo ah dalka sida aadka ah ugu tiirsan Gaaska Ruushka uu islamarkiiba howlgaliyay qorshe xaalad deg deg oo isugu dayayo inuu xaaladda ku maareeyo.\nDhoofinta Tamarta ayaa ah awoodda ugu badan ee Putin uu heysto, isagoo isku dayaya inuu arrinkan kaga jawaabo cunaqabateynta reer galbeedka ay kusoo rogeen bangiyada, shirakadaha ganacsi iyo ururrada ku xiran dowladda Putin, taas looga falceliyay duullaanka uu ku qaaday Ukraine oo bishii labaad galay.\nTallaabadan ayuu Putin ku tilmaamay howgla milatari oo khaas ah.


#Chelsea iyo Manchester United; Horudhac, wararka kooxda iyo Halka Aaad Ka daawan Karto - Get Latest News From Horn of Africa\nBy axadle On Oct 20, 2018 Last updated Apr 2, 2019\nChelsea ayaa Stamford Bridge ku soo dhawanaysa kooxda uu macalinkoodii hore ee Jose Mourinho hogaaminayo ee Manchester United kulanka ka tirsan todobaadka 9-aad ee Premier league waxayna labada kooxood kulankan iskeenayaan iyaga oo ku jira laba xaaladood oo gabi ahaanba kala duwan.\nChelsea ayaa kulankan iskeenaysa iyada oo ku jirta xaalad caafimaad qab iyo kalsooni buuxdaa ku dheehan tahay kadib markii ay noqotay kooxda kaliya ee Premier league ka ciyaarta ee aan ilaa hadda xili ciyaareedkan wax guuldaro ah soo arag tartamada oo dhan.\nChelsea ayaa haysata 20 dhibcood oo Premier league ay kaga soo shaqaysatay siddeedii kulan ee ugu horeeyay waana 6 guulood iyo 2 barbaro ah iyada oo si wada jir ah dhibco ula wadaagta kooxaha Liverpool iyo Manchester City, waana kulan muhiimad khaas ah u leh saddexda kooxood ee kaalinta kowaad isku haysta.\nLaakiin Manchester United ayaa kulankan iskeenaysa iyada oo walwal badani haysto kadib markii ay 13 dhibcood ka soo heleen siddeedii kulan ee Premier league ugu horeeyay waxayna Red Devils garoonka Stamford Bridge imanaysaa iyada oo kaalinta 8 aad kaga jirta miiska kala saraynta horyaalka Ingiriiska.\nJose Mourinho ayaa dib ugu soo laabanaya Stamford Bridge oo kulankiisii ugu horeeyay ee Man United uu ceeb wayn kala soo kulmay wuxuuna markan rajaynayaa in uu natiijo fiican ka soo helo inkasta oo uu walwal badan ka qabo in ceeb kale oo dhabar jab ahi ay ka soo gaadhi karto kooxda uu Sarri horumarka fiican ku sameeyay.\nManchester United ayaa ilaa kaalinta 11 ee Premier league u dhici karta haddii ay guuldaro kala soo laabto Chelsea isla amrkaana ayna guuldaraysan kooxaha Watford, Leicester City iyo Everton, waana arinta ugu xun ee ay jamaahiirta United ka cabsi qabaan in kooxdoodu ah sii quusto miiska kala saraynta Premier league.\nSidoo kale haddii ay Chelsea guuldaraysato waxay lumin doontaa cadaadiskii xooganaa ee ay ku haysay kooxaha Manchester City iyo Liverpool kuwaas oo rajaynaya in kooxda Sarri ay dhibco lumiso isla markaana ay guulaystaan kulamada ka sahlan kulanka Stamford Bridge ee ay ciyaari doonaan.\n#Philippe Coutinho”Waa Uu Qalbi Jabey” Inkastoo…\n#Inter Oo Racdeysay Macalin Spalletti waxyar ka hor markii…\nTartanka: Kulanka 9 aad ee Premier League\nKulanka: Chelsea Vs Man United\nWaqtiga: 2:30 Saacada Barriga Afrika\nGarsooraha: Mike Dean\nKa Daawo: axadledirect.com\n#Sariirta ay habeenka ugu horreeya ku seexato gabadha…\n3 hours ago 7,855,970\n#Trump oo Weerar afka ah ku qaaday Sadiq Khan\n3 hours ago 339,702\n#Xaaska raysul wasaare oo qiratay in ay si qaldan u…\n3 hours ago 369,849\n#Kenya oo Bilowdey in ay xagxagato UK iyo Norway Markii ay…\n3 hours ago 369,982\nJun 16, 2019 37,000\n#Despite closing the border Kenya is…\nJun 16, 2019 785,602\n#Xulashaddii Ergeyga Qaramadda Midowbay…\nJun 16, 2019 788,578\nMaamulka Kismaayo oo u hanjabtay dadka…\nJun 16, 2019 37,005


Dacwadda Al Bashiir: Madaxweynihii hore ee Suudaan "oo malaayin doolar ka helay Sucuudiga" - Jigjiga Online\nHomeWararka CaalamkaDacwadda Al Bashiir: Madaxweynihii hore ee Suudaan “oo malaayin doolar ka helay Sucuudiga”\nKhartuum (JigjigaOnline) – Madaxweynihii hore ee Suudaan, Cumar Al Bashiir ayaa maanta la hor geeyey maxkamadda ku taalla magaalada Khartuum si loo dhageysto dacwadda musuq maasuq ee loo heysto.\nCiidamada ammaanka ayaa si aad ah u adkeeyey ammaanka maxkamadda iyo agagaarkeeda ka hor intii aan Cumar Xasan Al-Bashiir lasoo gaadhsiinin maxkamadda, waxaana halkaas looga akhriyey dacwadaha loo haysto oo uu ugu horreeyey kiis musuqmaasuq oo ah lacago uu ka helay dalal shisheeye iyo hanti qaranku lahaa oo uu gurigiisa ku xaraystay.\nAl Bashiir ayaa qirtay in lacago malaayin ah ay usoo dirtay dowladda Sucuudiga, sida mid kamid ah baarayaasha uu maanta maxkamadda ka sheegay xilli ay socotay dhageysiga dacwadda loo heysto Al Bashiir.\n“Ninkan lasoo eedeeyay waxaa uu inoo sheegay in 25 milyan doolar uu usoo diray dhaxal sugaha Sucuudiga Maxamed Bin Salmaan si uu lacagtaas ugu adeegsado arrimo ka baxsan miisaaniyadda dowladda” ayuu yidhi Axmed Cali oo ka tirsan baadhayaasha oo wareysi siinayay wakalaadda wararka ee AFP.\nSida laga soo xigtay Al bashiir, Axmed Cali waxaa uu sheegay in ay hore u jireen lacago kale oo gaadhaya 35 milyan oo doolar iyo 30 milyan oo doolar looga soo diray dhinaca Sucuudiga.\nMadaxweynihii hore ee Suudaan ayaa loo haysta dacwado musuqmaasuq iyo inuu si sharci darro ah u heystay lacago qalaad.


Wasiiro iyo Xildhibaano ka qeybagalay xuska maalinta Beeraleyda Soomaaliyeed – Radio Muqdisho\nWasiiro iyo Xildhibaano ka qeybagalay xuska maalinta Beeraleyda Soomaaliyeed\nQeybaha kala duwan ee cunooyinka uu dalkeenu hodanka ku yahay heeso iyo ruwaayada ka tarjumaya qiimaha beeraha iyo wax soo saarka ayaa lagu soo bandhigay xafladan oo lagu xusayey laba munaasabadood oo kala ah Maalinta Beeraleyda Soomaaliyeed iyo maalinta cuntada aduunka.\nWasiirka beeraha iyo waraabka Soomaaliya Saciid Xuseen Ciid oo munaasabadda daahfuray ayaa tilmaamay inay wadaan dadaalo iyo sharciyo lagu horumarinayo beeraha si uu dalkeenu u gaaro isku filnaansho dhanka cuntada ah oo dhameystiran.\nWasiir Ku xigeenka Wasaaradda Maaliyadda Prof. Cabdullaahi sheekh Cali (Qaloocow) Ayaa ku taliyey in beeraha la tabcado Lagana faa’iideysto aqoonta aqoonyahanada iyo qubaradii hore ee dalka.\nXildhibaan Sakariye Maxamuud Xaaji Cabdi ayaa beeraleyda soomaaliyeed ku dhiiri geliyey inay kordhiyaan wax soo saarkooda si looga maarmo Cuntooyinka dalka dibadiisa laga keeno.\nR/wasaare Khayre oo Washington uga qayb gelaya shirka sannadlaha ah ee Bangiga iyo Hey’adda lacagta Adduunka


Wararka Maanta: Khamiis, Oct 11, 2018-Khayre Oo La Kulmay Dhaxal-sugaha Boqortooyada Sacuudiga\nKhayre iyo Mohammed bin Salman ayaa la sheegay inay ka wada-hadleen danaha labada qaran,kulanka oo ka dhacay qasriga Boqortooyada ee laga maamullo dalka Sacuudiga.\n"Ra'iisul wasaare Khayre wuxuu ka mahadceliyay soo dhawaynta ballaaran ee loo sameeyay wafdiga uu hoggaaminayo iyo isgarab istaagga Sucuudiga ee shacabka iyo dawladda Soomaaliyeed." ayaa lugu yiri qoraal uu baahiyay xafiiska ra'iisul wasaaraha Soomaaliya.\nDhaxal-sugaha Boqortooyada Mohammed bin Salman bin Abdulaziz ayaa dhankiisa boggaadiyay horumarka ay Soomaaliya ka gaartay maamul wanaagga, Siyaasadda, dhaqaaalaha iyo amniga, waxa uuna ballan qaaday in Sucuudigu ay sii wadayaan taageerrida dawladda iyo shacabka Soomaaliyeed,sida uu xafiisku xaqiijiyay.\nArbacadii wuxuu ra'iisul wasaaraha Soomaaliya qasriga boqortooyada kula kulmay boqorka dalka Sucuudiga, Boqor Salman bin Abdulaziz Al Saud oo ay ka wada hadleen xoojinta xiriirka laba geesoodka ah ee Soomaaliya iyo Sucuudiga, iskaashiga dhinacyada amniga, dhaqaalaha iyo siyaasaddaa.\nSacuudiga ayaa ka mid ah dalalka Carbeed ee saameynta ku leh Soomaaliya, dalka ayaa sidoo kale taageerro kala duwan siiya dowladda Soomaaliya, balse labada dal ayaa isku diidday go'aanka dalalka khaliijka uu xiriirka ugu jaray Qatar,wixii marka ka dambeeyay waxaa la sheegay in Sacuudiga uu hoos u dhigay taageerrada uu siin jirey Soomaaliya, iyadoon aysan kala caddeyn wali sida ay arrinta wax uga badali karaan kulamadan.


Faa'iidooyinka iyo xaddidaadda “Qaabka Soojiidashada leh” oo loo maro isgaadhsiinta horumarka (C4D) - Sinnaanta Helitaanka Caalamiga ah\nKhariidad ahaan qaabeynta isgaarsiinta waxqabadyada horumarka, qaabka muuqaalka buuxa wuxuu bixiyaa hab feker, kaas oo saameyn ku yeelan kara sida aan u abaabulno una isticmaalno ilaha, labadaba dadka iyo raasumaalka. Waxaa jira iskudhafyo aan dhammaad lahayn oo qofku shaqaalayn karo si loo qorsheeyo loona hirgeliyo isgaarsiin hal abuur leh oo loo dhan yahay oo loogu talagalay waxqabadyada horumarinta.”- Dr. Karen Greiner\nQoraalkani wuxuu siiyaa xirfadleyda isgaadhsiinta fikradaha si ay u muujiyaan dheefaha iyo caqabadaha "qaab buuxa". Qoraagu ujeedadiisu waa inuu martiqaado milicsiga iyo wada hadalka ku saabsan micnaha ay leedahay in si qoto dheer iyo qoto dheer loo arko markii aan la xiriireyno si aan u dhiirrigelinno ficil oo aan u horumarinno isbeddel bulsheed oo wanaagsan oo ka dhaca bulshooyinka. Fikradaha iyo domainsyada lagu soo bandhigay ilahaan "qaab buuxa" ayaa loogu talagalay Noqo mid waxtar leh (oo loo isticmaalo), naqshadeeyayaasha, fuliyayaasha iyo baarayaasha wax ka qabadka wax ka qabadka isgaarsiinta. Adoo tixgalinaya adeegsiga iyo xayndaabyada agabka, qoraalkani wuxuu siiyaa naqshadeeyayaasha faragelinta C4D aragti fikradeed ku saabsan adeegsiga qaab muuqaal buuxa ah oo ka warramaysa falanqayntooda iyo geedi socodkooda qorshaynta. Xirfad-yaqaannada leh awooda ay aadaan “muuqaal buuxa,” (ama ka buuxi qaab-ka badan sidii markii hore la qorsheeyay), kheyraadkani wuxuu ku doodayaa in beeluhu badan ku hawlan yihiin oo dhiirigelinayaan, ay u badan tahay inay gacan ka geystaan isbadal ku yimaada beeluladooda, isbeddelladaas sii sii waarana waa suurtagal.\nHalkan kala soo bax maqaal buuxa


Ma haboon tahay in xiligaan Isbaheysiga Dib u Xoreynta Soomaaliya labo garab uu kala noqdo?\nQore: Yusuf Mohamed Abdi Yusuf\nIsbaheysiga Dib u Xoreynta Soomaaliya ee lagu soo dhisay magaalo madaxda dalka Eritareeya ee Casmara ayaa moodaa inuu sii kala fogaanaayo kadib markii khilaaf xoogan soo kala dhaxgalay madaxda sare ururka iyo xubno tiro yar oo ka tirsan Isbahaysiga.\nKhilaafkaas oo noqday mid soo shaac baxa kadib markii ay ku qanci waayeen shaqsiyaad ka tirsan isla Isbaheysigaas, kuwaas oo ka biyo diiday qaabka ay labada Gudoomiye ee Isbaheysiga Dib u xoreynta Soomaaliya ula hadlayaan beesha caalamka iyo wadahadaladii Nairobi ee u dhaxeeyay Isbaheysiga iyo United Nation-ka, iyagoo ku eedeyey inay heshiis hoose la soo galeen beesha caalamka isla markaana ayna rabin inay shaaciyaan, waa sida ay hadalka u dhigeen.\nLabada gudoomiye iyo wafdigii la aaday Nairobi ayaa ku qanacsan in laga qayb galo shirka Jabuuti lagana wadahadlo sidii ciidamada Ethopia dalka Soomaaliya looga saari lahaa, iyagoo ka duulaya qodabo ku xusan axdiga ururka oo qeexaya in loo mari karo qaab kasta sidii dalka Soomaaliya looga xoreyn lahaa Ethopia iyo kuwa ay ku adeegato.\nDadka Soomaaliyeed ee taageera mabaadiidka gobanimo doonka ayaa ka muujiyey walaac hadalada ay ka maqleen qaar ka tirsan ururka oo si cad u sheegay inaysan u hogaansamaynin mowqifka ay qaateen madaxda ururka iyo inta badan xubnaha labada gole ee ururka ee hada ku sugan dalka Jabuuti.\nHadaba waxaan qoraal ku eegayaa maxaa la isku haystaa kadib markii aan labada dhinac dad ka mid ah kala hadlay arimaha lagu jahwareeriyey shacabka Soomaaliyeed ee ay walaacana ka keeneen inta badan.\nLabada Gudoomiye iyo xubnaha inta badan oo ku sugan dalka Jabuuti ayaa aaminsan inay sax tahay in lagala wadahadlo beesha caalamka in Ethopia ciidamadeeda dalka Soomaaliya laga saaro kadibna ciidamo ka socda beesha caalamka oo United Nation-ka maamusha lageeyo Soomaaliya oo dhan, kadibna ummadda Soomaaliyeed wadahadal ku dhamaysato arimaheeda faragalin shisheeye la’aan, si ay u dhistaan dowlad sax ah oo shacabka kalsooni ka haysata.\nMasiirka ummadda Soomaaliyeedna aysan ka ogalanaynin in cidi u yeeriso sidaas darteedna Jabuuti ka dhigan doonaan xaruun cusub.\nWaxaana iyana Casmara ku sugan koox lagu qiyaasay ilaa 14 qof oo ka tirsan isbaheysiga laakinse ka soo horjeestey shirka ka socda Jabuuti iyo aragtida ay qaateen labada gudoomiye iyo inta badan xubnaha Isbaheysiga.\nHadaa eegto xubnahaan ayaa dhaxdooda isku aragti wada aheyn dadka Soomaaliyeedna waa ay wada yaqaanin taariikhdooda laakinse waxay ka midaysan yihiin in la khilaafo shirka ka socda Jabuuti, dadka Soomaaliyeedna loo aqriyo waxaan jirin oo ay ka mid tahay.\n· Labada Shariif waxay soo galeen heshiis qarsoodi ah.· lacag dhan 7milyan ayay soo qaateen si ay ururka u kala jabiyaan.· khiyaano qaran ayay galeen oo axdiga ayay ka talaabsadee,.· TFG-da ayay ku biirayaan.\n· Musfin ayay kula kulmayaan Sanca iwm ah.\nBalse xaqiiqda aanu hayno way ka duwan tahay taas iyo waxay aqrinayaan tusaale ahaan waxay si toos ah uga war qaatan ama ku shaqeeyaan talada sirdoonka dowlada Eriteriya iyo awaamiirta ay soo farto, qaar ka mid ah rag ku jira Isbaheysiga iyagoo jooga dalka dibadiisa ayaaa waxaa la soo hadley wasiir ka tirsan dalkaas oo la yiraahdo Abdow, kadibna ticketyo u soo direy kana dhaadhiciyey inay Casmara yimaadan si looga taqaluuso madaxda Isbaheysiga Dib u Xoreynta Soomaaliya ee diiday inay ku shaqeeyaan ama fuliyaan danaha dowladooda ee ku aadan Soomaaliya.\nHadaa dib u eegto kuli mid mid waxaa ku soo baxaya inaysan isku aragti wada ahaan Karin, waayo qaar waxay aaminsan yihiin in dalka Soomaaliya lagu xukumo diinta Islaamka laakinse cida wax xukumaysana ay iyaga ahaadaan shaqsiyan, wax wadahadalna aan lala galin beesha caalamka dagaalkana uu iska socdo ilaa uu Washington ka gaarayo.\nWaxaa kale oo jira kuwa aaminsan dantooda gaarka ah loona yaqaan Qado ku nool hadba meshii ay ka heli karaan xogaa lacag ah ama darajo isla markiiba iska xaadariya, waxayna si toos ah mar kasta ula shaqaystaan shisheeyaha mana kala jecla Ethopian, Eritarean ama Kenyan waana la wada yaqaan.\nEritarea iyo diidmada shirka Jabuuti.\nWaxay ka leedahay arimaha Soomaaliya dano iyada u gaar ah, madaama Ethopia dagaal kala dhaxeeyo ayey rabtaa in dagaalka ka socda gudaha Soomaaliya inuu sii socdo madaama culayska ciidamada Ethopia looga hayo Soomaaliya aysan u suurtagaleynin inay Ethopia dagaal ku soo qaado Eritareeya.\nSababtaas ayay uga soo horjeeda in lala hadlo beesha caalamka lagana hadlo in Ethopia ciidamadeeda dalka Soomaaliya laga saaro,iyadoo ka duulaysa rabitaankeeda ayay kala qaybin ku biloowday Isbaheysigii lagu soo dhisay dalkeeda taas oo ay ku kaliftey inay dowlada walaalaha aynu nahay ee Jabuuti inay dhul ka qabsato ama soo dhoobto xadka labada dal ciidamo si ay culeys ugu saarto dowlada Jabuuti in wadankeeda shir lagu qabanin.\nWaxaa yaab ah hadii kuwa Xamar ama Baydhabo jooga lagu yaqaan inay dabadhilif u yihiin Ethopia oo lagu caayo, hadii Isbaheysiga uu isna uu dabadhilif ay ku adeegtaan noqdo oo ay saas yeelaan labada Gudoomiye maxay dadka Soomaaliyeed qadiyadoodii noqoneysaa madaama loo shaqaynaayo dalal dano naga wada leh oo aan danteena u soo jeedin?\nShacabka Soomaaliyeed waa inay gartaan waxa la isku hayo oo runta ah hadii ay ahaan laheyd arimaha Soomaaliya iyo arimaha Isbaheysiga dib u xoreynta Soomaaliya.\nQoraalkeygiina waxaan ku soo gunaanadayaa way haboon tahay in la kala baxo oo loona kala baxo mabaadiida runta ah waayo dad aaminsan qabiil,dan shaqsiyaaseed, u adeegid shisheeye iyo kuwo wadaniyad aaminsan rabana in uu u madax banaanaado dalkiisa, diintiisa iyo dadkiisa ma wada socon karaan.\nWaana muhiim in si run ah, runta la iskugu sheego qolo walbana ay la aragti ahaato, kuwa la fikirka ah waayo Ethopia oo wadanka qabsatey dadkoo dhan uguma wada soo horjeedaan ee waxaa jira dad badan oo ugu jira siyaabo kala duwan, tusaale kuwa ayaa ka xanaaqsan xilal ay soo waayeen, qaar baa aaminsan isbaaradii reerkooda oo la qaadey, qaar baa aaminsan gaaladaan la dirireynaa aduunkana dhana waan xoreynaynaa, marka qoomaamkaas oo dhan hal markab ma wada qaadi karo waana muhiim la kala baxo intii isku dan ahna is wada raacdo inta lagu jiro halganka, si shacabka ugu kala cadaato meesha ay taageeri lahaayeen waayo Isbaheysiga magaca u wato iyo dadka kuwada jira waxaa ku wareeray dadka Soomaaliyeed ee dhibaateysan ee u oomaan nabad iyo nolol.\nWaxaana guulaysan doono kuwa aaminsan Wadaniyad ku dheehan Soomaalinimo, hadii Ethopia naga baxdo waa guul kadibna aan meel uga soo wada horjeesano kuwa qabiilka caabuda iyo u shaqaynta shiisheeyaha ha ahaadeen wadaad ku sheega iyo calooshiis u shaqaystayaasha.\nWaxaa fiican inaa misaantan dibna u eegtaan taariikhda dadka is haya kadibna ku qanacdaa waxaa la isku hayo iyo cida saxda ah,waxaan la yabaa Sheikh Sharif ayaa wax khiyaamaya halka Xuseen Caydiidna wadani Soomaaliyeed yahay oo Ethopia iyo TFG-da ka soo horjeeda, waxaa iyana taas ka sii yaab badan halka Jeneraal Yusuf Indhocade Janannimada ku qaatey iyo cida siisay.\nWaxaan u hambalyeynayaa dowlada Jabuuti oo qaadatey mowqif wanaagsan soona dhawaysay dadka Soomaalinamada dhabta ka tahay ee diiday inay u noqdaan camiilo ama kuwa ay ku shaqeystaan Ethopia iyo Eritareeya.


Tahriibayaal ku Dhintay Badda Mediterranean\nHay’adaha u dooda xuquuqda aadanaha ayaa saadaaliyey in sannadkan 2015 uu u egyahay mid ay badda Mediterranean-ka ku dhimanayaan Tahriibayaashii ugu badnaa.\nArrintan ayaa daba socota war ay soo saartay hay’adda badbaadada Caruurta oo sheegtay in illaa 400 oo tahriibe ay ku dhinteen badda kuwaas oo ay ku jiraan caruur badani.\nIlaa hadda xogbadan lagama hayo dalalka ay u kala dhasheen dadka ku dhintay badda Mediterrianka hase ahaatee mid ka mida dadka Soomaalida ah eek u sugan Libya oo magaciisa qariyey ayaa VOA u sheegay inay jireen dad Somali ah oo ka mid ahaa sagaal doonyood oo badda galay, wuxuu kale oo sheegay in mid ka mida doonayahaas dadkii saarnaa ay la soo hadleen isla markaana u sheegeen inay nabad qab tageen laakiin illaa sagaal qof ay ka dhimatay, welise ma jirto cid si madax banaan uga hadashay arrimahan.\nBishan April ee kala badhka maraysa waxaa si aada sare ugu kacay qulqulka tahriibayaasha iyada oo ay ugu wacan tahay badda oo aad u wanaagsan, waxaana si aada u batay dadka loo gurmanayo. Tirooyin rasmi ah ayaa muujiyey in illaa hadda ay ciidamada ilaalada xeebaha Talyaanigu ay u gurmadeen illaa 7000 oo tahriibayaal ah intii u dhexeysay 10 illaa 13 bishan April oo keliya.\nHay’adda badbaadada caruurta ayaa sheegtay in illaa 450 tahriibe oo 317 ka mid ahi ay yihiin caruur aan waalidiintood la socon inay dadkaas ku jireen.\nJoel Millman oo ah afhayeen u hadlay hay’adda muhaajiriinta caalamiga ah ayaa sheegay in bishan April gudaheeda loo gurmaday dad gaadhaya illa 8000 oo qof, wuxuuna sheegay haddii laga tusaale qaato tiradan iminka inay muujinayso in sannadkan 2015 ay xad dhaaf noqonayaan tirada tahriibayaashu.\n“Waxaanu xilligan ku jirnaa xawli aad u sarreeya marka laga hadlayo tirade tahriibayaasha ka imanaya Qaaradda Afrika isla markaana la barbardhigo tirade sannadkii hore … waxaa kale oo laga yaabaa in tirade dhimashadu ay Iyana shan laabanto … wiiggii inna dhaafay oo keliya waxaanu diiwaangelinay illaa 500 oo ku dhimatay badda Mediterraneanka kuwaas oo ahaa tahriibayaal ka imanay Afrika. Xilligan oo kale sannadkii hore tiradaasi waxay maraysay illaa 47 qof, halka dhammadka bishii April ee sannadkii hore ay tirada dhimashadu ahayd oo keliya 96 qof. Sidaas awgeed xaddiga dhimashada ee iminka jira waxay ku shan laabmay tirada dhimatay afartii bilood ee ugu horreeyey sannadkii 2014” ayuu yidhi.\nHay’adda Qaxootiga dunida ayaa sheegtay in ugu yaraan 3,500 oo tahriibe inay degtay doomihii ay la socdeen sannadkii 2014 intii ay isku dayayeen inay ka soo gudbaan badda Mediterranean kuwaas oo badankoodu ka imanayey Woqooyiga Afrika. Hay’adaha gargaarka bini’aadanimo ayaa iyagu saadaalinaya in tirade dhimashadu ay intaas ka badanayso sannadkan.


Abaanduulaha Ciidanka Xoogga “Waxaan isku furnay Wadada Xiriirisa Muqdisho iyo Marka” – WARSOOR\nAbaanduulaha Ciidanka Xoogga “Waxaan isku furnay Wadada Xiriirisa Muqdisho iyo Marka”\nMuqdisho – (warsoor) – Ciidanka Xoogga dalka Soomaaliyeed ayaa dhawaan Nabad diidka Kooxda Alshabaab ka eryay deegaanada isku xira Muqdisho iyo Marka oo ay kamid yihiin Gandershe, Dhannaane, Jillib Marka iyo deegaano kale, halkaasi oo muddo ay joogeen Argagixisada.\nAbaanduullaha Ciidanka Xoogga dalka Sarreeye guuto Odowaa Yuusuf Raagge oo Ciidanka Howlgalka fuliyey hoggaaminayey, ayaa sheegay in wax lagu farxo ay tahay Muddo dheer kadib Shacabka Soomaaliyeed in laga dulqaaday Nabad diidkii ku dhibi jiray inta u dhaxeyso Wadada Xeebta ah ee isku xirta Muqdisho iyo Marka, ayna dhammaatay arrintaasi.\nGen. Odowaa oo la hadlay Idaacadda Ciidammada qalabka sida, ayaa tilmaamay qorshaha Taliska Ciidanka Xoogga dalka inuu yahay Kooxda itaalka darran ee Alshabaab in laga xoreeyo dhammaan goobaha ay kaga dhuumanayaan dalka oo ay ku dhibaan dadka Shacabka ah.\nKooxda Alshabaab ayaa dadka isticmaala wadadaasi u geysan jiray dhac, Boob, Dil oo ay usii dheereyd Afduubka Maatida oo ay kusoo daayaan Lacago Madax furasho ah, balse dhibaatada Shacabka waxaa u dulqaadan waayay Daljireyaasha Xoogga dalka oo soo afjaray dhibkii Argagixisada dadka ay ku hayeen.\nArgagixisada Arxanka darran ee Alshabaab, ayaa noqday Tusbax dhinac laga furay, waxaana ku socda Xidido siib, si loo Ciribtiro, Maadaama ay muddo dheer ku howl lanaayeen Xasuuqa Shacabka Soomaaliyeed ee aan waxba galabsan.\nSoomaaliya iyo Qatar oo kala saxiixday seddex heshiis oo shaqa abuur u ah dhalinyarada Soomaaliyeed


Maxaa Keenay in Sucuudigu Dumarka u Fasaxo Baabuur-wadista? – Maandoon\nOctober 1, 2017 October 1, 2017 Cabdisamed Shire 0 Comment\nKu dhufo mouse-ka ama guji (halkan) si aad ugala dagtid maqaalka oo ah PDF.\nSalaasadii ayaa Sucuudigu ku dhawaaqey in ay dumarka u ogolaan doonaan in ay kaxaystaan baabuurta, isla jeerkaana ay soo afjari doonaan siyaasaddii wakhtiga dheerayd ee u noqotay calaamad caalami ah dulmiga dumarka ku dhex nool boqortooyada Sucuudiga.\nIsbeddelkan, kaas oo dhaqangeli doona bisha Juun ee 2018-ka, waxa loogu dhawaaqey dikreeto boqortooyo oo si toos ah looga akhrinayay telefishannada dawladda iyo warbaahinnada kale ee Washington gudaheeda. Go’aankani waxa uu tilmaamayaa in xayiraaddii dumarka laga saaray wadista baabuurtu ay dhaawac ku keentay sumcaddii boqortooyada ay ku lahayd debedda, waxaana ay rajaynayaan in dadweynuhu ay ka faa’ido doonaan dibuhabayn tan.\nHogaamiyayaasha Sucuudiga ayaa sidoo kalee rajaynaya in siyaasaddan cusubi caawin doonto dhaqaalaha dalka, iyada oo kordhinaysa tirada dumarka ee ka qaybqaadanaya goobaha shaqooyinka. Siyaasaddan ayaa hiil u noqon doonta Haween badan oo ka shaqayn jirey Sucuudiga oo inta ugu badanna mushaharkooda ku kharash garey jirey bixinta mushaharka darawalladooda.\nIlaa 1990-kii ayaa haweenka Sucuudigu baadigoobayeen xuquuqdii ay u lahaayeen in ay wataan baabuurtooda. Wakhti dheer ka dib waa ay heleen xaqii kaga lumay go’aannadii shakhsiga ahaa ee ku dhisnaa damaca ninka carbeed uu ku rabay xakamaynta caqliga iyo cudduda dumarka.\nSida la sii saadaalin karo, arrintan ayaa noqon doonta fure aasaas u ah burburka qufulladii soo jireenka ahaa ee ku xidhnaa xoriyadda dumarka iyo kuwii kale ee shacabka addoonsan laga ga xidhey maskaxda si aanay u fekerin.\nWaxaa ku dhex jirta xeerkan lagu fasaxayo dumarka darawalnnimadooda in ay qaadan karaan Liisanka baabuurka iyaga oo aan xataa ogolaansho ka haysan ninkooda, aabbahood iyo walaalkood ba. ka sakow dabaaldagga guusha dumarku in ay wadaan gawaadhida, waxa jirta olole kale oo dumarku rabaan in ay iskaga dulqaadaan xeerka ah in raggu mas’uuliyadda dumarka leeyihiin goor walba iyo goob kasta- in arrin kasta iyo go’aan kasta rag loo dabo fadhiisto.\nHaddaba, dheefta kale ee ka baxsan faa’idada laga helay go’aankan -qurxinta muuqaalka debedeed ee Sucuudiga- ayaa ah in ogolaanshaha darawalnnimada dumarku ay caawinayso dhaqaalaha Sucuudiga.\nXayiraadii laga qaadey Iiraan waxa ay keentay in labada dal ee Sucuudiga iyo Iiraan ay ku tartamaan qiimaha saliidda. Sannadkii hore dhammaadkiisii qiimaha saliidda ayaa gaadhey heer aad u hooseeya kaas oo laga dareemay suuqyada caalamka oo dhan, xataa bartan- Somaliland. Haddaba, Iiraan si kasta oo qiimaha saliiddu u yaraado wax saamayn ah kuma uu yeelan dhaqaalaha waddankeeda sababta oo ah ilaha dhaqaale ee ay haysato oo badnaa, laakiin Sucuudiga oo saliiddu tahay isha dhaqaale ee kaliya ee boqortooyadu leedahay ayaa qiimadhaca saliiddu saamayn weyn ku yeelatay♧.\nQiimo-dhicii ku yimi saliidda waxa uu yareeyay shaqooyinkii dawladda oo Sucuudiyaan badani ku tiirsanaayeen, tan ayaa dabadeed sababtay in dawladdu samayso iskudayo ay muwaadiniin farabadan dabada uga riixayso, xataa haweenka, in ay galaan shaqooyinka bareefadka ah. Laakiin qaar ka mid ah haweenka Sucuudiga ee shaqeeya ayaa yidhi: “in aan u yeedhanno darawallo khaas ah oo shaqada na geeya nagana soo qaada waxa ay naga cunaysa lacag badan oo mushaharkayaga ah, sidaas aawadeed na ay hoos u dhigayso niyaddii loo hayay in la shaqaysto.”\nFasax keliya kuma ay koobnayn dikreetadii boqortooyada, ee laga akhriyay telefishannada dawladda, uu saxeexay na Boqor Salmaan, waxa kale oo lagu sheegay in sharciyada gaadiidka wax laga beddeli doono, oo ay ku jirto in dowladdu ogolaato in ay daabacdo liisamada wadayaasha oo dumar iyo rag ba siman yihiin.” Sharcigan ayaa sheegay in guddi wasaaradeed oo heer sare ah loo sameeyay si loo barto arrimo kale oo loo baahan yahay in lagu xaliyo isbeddelka dhacaya. Tusaale ahaan, in booliiska loo tababaro sidii ay ugu la dhaqmi lahaayeen haweenka hab Sucuudiga dhexdiisa marmar iyo dhif looga dhaqmo; oo ah bulsho ay ragga iyo dumarka aan ehelka ahayni ay wada yeeshaan xidhiidh yar.\nArrintan marka hore ba ka danbaysay in dumarka laga xayiro kaxaynta baabuurta 1990-kii wax ay ku sallaysnayd oo keliya aragti ay wateen qaar ka mid ah Ilma-boqor, wixii awood dawladeed ah iyaka ayaa haystey wixii sharci diimeed ah na waxa u hayay wadaaddo ay iyaku maalka u hayeen. Balse maanta, aragtidii shalay ee reer Aal-Sacuud waa ay isbeddeshay oo dhaqaale yaraan ayaa la soo deristey, taas oo keentay in loo baahdo shaqaale badan oo gala shaqooyinkii bareefadka, xataa dumarkii, maadaama ay yaraadeen shaqooyinkii dawladdu, sababta ah qiimadhaca ku yimi saliidda. Sidaa si la mid ah na, waxa iyana is beddelay wadaaddadii oo aan se marnaba lahayn shalay waanu khaldanayn.\nMaxaa ku xigi?\n← Jimcaale iyo Jaamacaddii Beeshooda\nUmmu Kaltuum iyo wadaaddada Carabta.. dood aan dhammaad lahayn! →\nSeptember 20, 2016 Shiikh Cabdiraxmaan jirill 1\nOctober 10, 2018 Shaafici Xasan Maxamed Comments Off on TUKASHO IYO TUMASHO


(Daawo) Dowlada qaabkan ayaan wadanka u fureynaa: Xeerarka cusub - NorSom News\nHome Covid-19 (Daawo) Dowlada qaabkan ayaan wadanka u fureynaa: Xeerarka cusub\nWaxaa maanta oo khamiis ah la bilaabay wareega labaad ee dib u furitaanka Norway, waxaana la fududeeyay qaar kamid ah sharciyadii adkaa ee xakameynta coronaha, gaar ahaana karantiilka hotellka oo dad badan laga dhaafay.\nWasiiradda dowlada iyo madaxda hey´addaha caafimaadka ayaa shaley qabtay shir jaraa´id oo ay uga hadlayaan xaalada dhaqangalinta xeerarka cusub iyo qaabka loo wajihi doono.\nHalkan ka daawo wasiiradda dowlada oo si faah-faahsan uga hadlayo xaalada cusub iyo xeerarka maanta ka bilaaban doono.\nPrevious articleQaar kamid ah xildhibaanada baarlamaanka oo diiday qaadashada talaalka: Sababtan awgeed.\nNext articleSweden oo dadka Norway uga imaanaya ka dhaaftay shardigii baaritaanka Corona.


COD BIXIN USA - NOVEMBER 2, 2004\nHashi Abdi (Shafi)\nSomali Action Alliance iyo ku baraarujinta la socoshada is baddallada siyaasadeed ee waddankan Maraykanka, khaas ahaan gobalkan Minnesota oo ah meesha ugu badan Soomaalida ku nool Maraykan\nDadka Soomaalida waxay gobolkan Minnesota soo degeen horaantii 1990kii, ayaga oo ku yimaadeen qaxootinimo laga keenay xerooyinkii qaxootiga ee Bariga Afrika, iyo qaar ka mid ah oo ku yimid magangalyo siyaasadeed. Tirada dadka Soomaalida ku nool gobolka Minnesota waxaa lagu qiyaasaa 35,000 ilaa 45,000 qofood. Dadweynaha Soomaalida ee degan gobolka Minnesota waxay ku amaanan yihiin in ay yihiin dad shaqeysta, caruurtoodana ay ku dhiirigeliyaan in ay wax bartaan. Waxaa kale oo ay ku amaanan yihiin in ay furteen ganacsiyo fara badan oo ay ku jiraan Carwooyin, Bacaadlayaal, Makhaayado iyo xafiisyada adeega bulshada.. Waxaa Gobolka Minnesota ka furan xafiisyo badan oo u adeega dadweynaha Soomaalida ee Gobolka ku nool\nSanadku markuu ahaa 2002, ayaa dhallinyaro, aqoonyahano iyo culumaa’uddiin Soomaaliyeed shir isugu tagay, waxayna ku faaqideen in bulshada Soomaaliyeed ay u baahan tahay isbaddel ay kaga qeyb-qaadanayaan in ay ka mid noqdaan nidaamka wadankan Maraykanka loogu dhaqmo, mar haddii ay halkan ay deganaayeen muddo dheer (dhawr iyo toban sanadood). Aqoonyahanaadasi, culumaa’ uddiinka iyo dhalinyaradaba waxay go’aansadeen in ummadda Soomliyeed ee ku nool Gobolka Minnesota lagu baraarujiyo lana baro habka ay ugu qeybgeli lahaayeen hab nololeedka iyo qaabka u shaqeeyo nidaamka wadanka.\nKulankii Soomaalida Minnesota iyo Labada Murashax ee Aqalka Odayaasha Maraykanka (USA Senate) [Oct 20, 2002]\n.War la helyaa Talo la hel\n.Talo la helyaana Tiro la hel\n.Tiro la helyaana Cod la hel\n.Cod la helyaana Aqoonsi la hel\n.Aqoonsi la helyaana taladaada iyo dantaada la hel...\nHadalkii Siciid Saalax\n.Senator Coleman oo la shiray hogaamiyeyaasha Soomaalida Minnesota\nAqoonyahanada iyo dhalinyarada waxay fursad u heleen in ay isku xiraan madaxda siyaasdda Gobolka Minnesota iyo dadweynaha Soomaaliyeed ee ku nool Magaalooyinka Mataanaha (Minneapolis iyo St. Paul). Barnaamijkaasu wuxuu ku soo beegmay xilli ay u tartamayeen Senator Paul Welleston iyo Senetor Coleman jagada madaxa siyaasadda ee Gobolka Minnesota. Waxay shir u qabteen labada qof ee u tartamayay jagadaas, kulankaa soo ay ka soo qayb galeen dadweyne aad u tiro badan waxayna kala hadleen dhibaatooyinka dadka Soomaalida iyo sidii wax u qaban lahaayeen. Waxay weydiiyeen su’aalo ka hadlaya arrimaha ay umaddu u arkayeen in isbaddel siyaasadeed looga baahanyahay oo loogu danaynayo dadka Soomaalida ee ku nool Gobolka Minnesota. lana waydiiyey in ay ku jawaabaan (Haa ama Maya) arrimahaas oo kala ahaa kuwa la xiriira (Waxbarashada, Guryaha, Socdaalka, iyo Horumarinta Dhaqaalaha ).\nDoorashadaasi ka dib, waxay mas’uuliyiintaas is tuseen in loo baahan yahay in urur ka shaqeeya isbaddeladaasi la sameeyo. Shirar iyo tababaro fara badan ka dib waxaa la asaasay ururka la magac baxay Somali Action Alliance. Ururkan wuxuu ka shaqeynaya sidii umadda Soomaaliyeed ay uga mid noqon lahaayeen, lana socon lahaayeen nidaamka siyaasadeed ee wadankaan Maraykanka maaddaamaa ay in badan oo dadkeena ah ay qaateen dhalashada waddankaan Maraykanka oo Soomaalida ay ka mid noqon karaan madaxda gobolka sida qeybaha waxbarashada, adeegyada dawladda hoose, iyo waliba xafiisyo kale oo muhiim ah waxaan dadweynaha Soomaaliyeed ku dhiirro-galinaynaa in ay ka qayb qaataan doorashooyinka sanadkaan iyo kuwa soo socdaba si codkeena loo maqlo oo aan u dooranno musharraxa aan is niraahno wuu harmarinayaa danaheenna anagoo kula gor- gortamayna in ay wax ka qabtaan arrimaheenna waayo codku waa awood.\nSomali Action Alliance oo ay qaybweyn ka qaadatay u la dagaallankii xiritaanada dugsiyo badan oo caadiga ah ee dawladda oo ay ilmaheennu qaar kood dhiganayeen balse kuwo ka mid ah aannu faa’iido weyn ku qabnay sida dugsiga la yiraahdo Sanford Middel School kaddib markii la isku dayay in la xiro dugsigaas. Ururku wuxuu qeyb weyn ka cayaaray una dooday in aan la xirin dugsigaas hoose/dhexe Sanford ee ku yaala Koonfurta Minneapolis, iyo welina wuxuu dadaal iyo shirar kula jira gudduga waxbarashada ee dugsiyada Koonfurta Minneapolis sidii loo ballarin lahaa iyo sidii loo adkayn lahaa barnaamijka ELL iyo barnaamijka Bilingual ee ka jira dugsiyada Minneapolis ee macalimiin Soomaaliyeed wax ka dhigaan dugsiyadaasi, aad bayna u caawiyaan ardayda Soomaalida ay luqada Ingriisiga u tahay luqada labaad. Ururku waxa kale oo uu qabtay dhawr shir iyo tababaro (listening session) oo ay ka soo qeybgaleen dad badan. Somali Action Alliance waa urur u furan qof kasta oo Soomaali ah in uu ka mid noqdo xubin, maxaa yeelay waxaan aaminsanahay in codka dadweynaha uu wax kasta uu qabanayo.\nSomali Action Alliance waxay qabatay shirweynihii ugu horeeyey ee lagu dhisaayey magaca ururka bishii Abriil, 2deeda,2004, waxaana ka soo qeybgalay dad lagu qiyaasay ilaa shan boqol (500) qofood oo Soomaali ah iyo qaar ka mid ah madaxda siyaasadda ee Gobolka Minnesota.\nBishii Luuliyo, 2004, Somali Action Alliance waxay bilowday diiwaangelinta doorashooyinka sanadkan, waxayna tababaro u qabatay dadweynaha Soomaaliyeed,qaar ka mid ah waxayna baraysay kuna dhiirigelinaysaa in ay ka qeybgalaan doorashada iyo in uu codkooda wax weyn uu yahay. Somali Action alliance waxay kaloo dadweynaha baraysaa in doorashada-tan ay Gobolka aad muhiim u tahay gaar ahaan doorashada Guddiga Waxbarashada (Board of Education) iyo tan dawladda hoose iyo waliba isteedka Minnesota guud ahaan . Bishii Sebtembar, 26keedii, 2004, Somali action Alliance waxay qabatay shirweynihii ugu horeeyey ee ay soo qaban-qaabiyeen haweenka ka tirsan ururka, waxaa isugu yimid shirkaasi ilaa 150 haween oo ka kala yimid gobolka Minnesota oo ay ku jiraan Magaalooyinka Mataanaha, St.Cloud, Rochester, Moorhead iyo magaalooyin kale oo gobolka ka tirsan. Waxaana halkaasi lagu taageeray in doorashada si buuxda loogu qeybgalo. Waxaa kaloo bisha Oktoobar, 23keeda la qabtay shirweyne ku saabsan madaxda ku tartamaysa doorashooyinka Guddiga Waxbarashada (Board of Education) ee magaalada Minneapolis.\nSomali Action Alliance waxay aad ugu dhiirigelinaysa dadka Soomaaliyeed in ay xooga saaraan doorashooyinka gaar ahaan doorashada madaxda gobolka, ayna ka fiirsadaan madaxda gobolka ay dooranayaan siiba kuwa dadka Soomaalida dhibaatooyinkooda wax ka xalin doonaan sida waxbarashada, guryaha, arrimaha socdaalka (immigration), shaqaaleynta iyo waxa kale ee bulshada Soomaalida u baahan tahay in laga xaliyo.\nSomali Action Alliance waxay si joogta ah u hirgelisaa barnaamijyo la xiriira sidii loo tababari lahaa dhalinyarada si ay u noqon lahaayeen malaxada ururka (Leadership) una caawin lahaayeen dadkooda iyo bulshadoodaba.\nSomali Action Alliance waxay iska kaashadaan ayna isla shaqeeyaan dhamaan hay’adaha u adeega bulshada Soomaaliyeed ee Gobolka ka tirsan, gaar ahaan hay’adda OAP oo ay dhanka tababarada ka caawiso dadka Soomaalida, hay’adda ADC oo ay ka caawiso dadka Soomaalida dhanka isku filaanshaha gaar ahaan maalingelin ganacsi iyo hay’adaha adeega bulshada ee Somali Communities ee Gobolka Minnesota ka jira iyo hay’adaha Voice, Women League oo ay leeyihiin xiriir iskaashi.\nshirweynihii ugu horeeyey ee lagu dhisaayey magaca ururka bishii Abriil, 2deeda,2004\nFaafin: Somalitalk.com |Oct 25, 2004\nKulan Diineedkii 4aad ee Soomaalida Woqooyiga Ameerika oo Guul Kusoo Gabagaboobey


La kulan – Ninka Wuhan ugu cayilnaan badnaaday intii xayiraaddu saarneyd | Radio Himilo\nHome / Arrimaha Bulshada / La kulan – Ninka Wuhan ugu cayilnaan badnaaday intii xayiraaddu saarneyd\nLa kulan – Ninka Wuhan ugu cayilnaan badnaaday intii xayiraaddu saarneyd\nHimilo – 26 jir Shiinees ah oo ku nool magaaladii uu kasoo bilowday xanuunka Corona ee Wuhan ayaa noqday qofka ugu cayilan kaddib markii culaabtiisa ay ku korortay 100 kilogaram shantii bilood oo xayiraaddu saarneyd magaalada.\nNinkan oo magaciisa lagu soo gaabiyay Zhou, si loo ilaaliyo gaar-u-joogiisa, markii horaba maanu ahayn nin dheelli-tirka hilibkiisu sugan yahay, wuxuuse marwalba ku dadaali jiray inuu dhimo culeys walba oo kusoo fool leh. Ilaa laga yimaado bandowgii la saaray magaalada kaas oo qaabka noloshiisa wax ka bedelay.\nJoogitaankiisa badan ee guriga iyo cunistiisa, iyada oo aanay jirin jimic jireed uu ku gubi karo dufanka badan ee jirkiisa galaya, waxay keentay inuu si fudud ku cayilo. Waxaana durba ku dheeri noqday 616 pounds (280 kilograms), oo aad uga badan intuu ahaa bandowga kahor.\nSheekadiisa waxay kasoo shaac baxday gudaha Isbitaalka Wuhan oo lagula tacaalayo xaaladiisa Wuxuu dhaqaatiirta u sheegay inuusan kasoo bixin gurigiisa taniyo markii xanuunka Corona uu bilowday.\nKororka cayilka jirkiisa oo u diiday inuu jiifsado awgeed, ayaa ku qasabtay inuu kaalmo caafimaad soo weydiisto bahda caafimaadka.\nWuxuu usoo qeyshaday isbitaalka weyn ee Wuhan, isaga oo u sheegay inuusan indhaha isku qaban muddo 48 saacadood ah.\nSi kastaba, koox gargaarka degdega ah katirsan ayaa u baxay inay kasoo qaadaan aqalkiisa, waxaana la jiifiyay qeybta ICU-da ee isbitaalka.\nDhaqaatiirta ayaa rajeynaya in muddo saddex bilood ah uu jirkiisa dhimi doono 50 pound, si loo yareeyo halista la imaan karta marka qaliinka lagu sameeyo\nNext: Chelsea oo ku soo biirtay tartanka loogu jiro Pau Torres


Monday November 06, 2017 - 11:05:01 in Wararka by Super Admin\nFagaare kuyaal magaalada Bu'aale ayaa lagu toogtay illaa iyo Afar Nin oo lagusoo eedeeyay in ay ahaayeen Jawasiis indha u ah cadawga shisheeye ee dalka kusoo duulay.\nQaadiga Maxkamadda islaamiga wilaayada Jubbooyinka oo fagaaraha xukunka dilka ah ka dhacayay ka akhriyay waxa Ragga Afarta ah lagusoo eedeeyay ayaa sheegay in dhammaan ay qirteen dambiyada ay galeen sidaas ayaana lagu toogtay.\nJawaasiistan lagu dilay magaalada Bu'aale ayaa badankood waxay u shaqeynayeen dowladda Xabashida Itoobiya ee ciidamadeedu duullaanka ku joogaan Koonfurta iyo bartamaha dalka Soomaaliya.\nFagaaraha xukunku ka dhacayay waxaa ku sugnaa boqolaal qof kuwaas oo daawanayay xukunka, saraakiil katirsan Al Shabaab oo hadlay ayaa farriin adag u diray kooxaha Jawaasiista ah ee isku dhax qariya safka Jihaadka kuwaas oo xogaha muslimiinta ugudbiya dhinacyo cadaw ah.\nMagacyada Ragga xukunka dilka ah lagu fuliyay ayaa kala ah.\n1-Cabdi Risaaq Xaashi Cabaas Wuxuu u shaqeynayay Sirdoonka Itoobiya mushaarkiisu wuxuu ahaa $200, wuxuu sheegay in Itoobiyaanka uqaabilsanaa aruurinta macluumaadka iyo sahanka.\n2-Cumar Cadar Cumar oo ahaa 25 sana jir wuxuu u shaqeynayay PS-ta dowladda Federaalka wuxuu kusoo tababartay Suudaan isagoo qeyb ka noqday ciidamadii loogu magac daray 'Nabad Ku Afura' ee muqdisho ka dhisnaa, Cabdi Risaaq Alshabaab ayaa gacanta ku dhigay isagoo gaari shacab ah saarnaa kunasii jeeday magaalada Kismaayo.\n3-Max'med Aba Mayoow wuxuu u basaasayay dowladda Federaalka wuxuuna ku biiray xilligii Cabdullaahi Yuusuf waxaa loo diray in uu xog ka keeno xeryaha tababarada 'Mujaahidiinta' balse waa laqabtay isaga oo aan waxba qaban.\n4-Mustaf Macalim Xasan wuxuu u shaqeynayay sirdoonka Itoobiya wuxuu ciidamada Itoobiya ku hoggaamiyay Tuulada Caliyoow Dooyow ee duleedka degmada Buurhakaba halkaas oo ay dad shacab ah ku dileen.\nMa ahan markii ugu horraysay oo Al Shabaab ay Kooxo Jawaasiis ah ku disho wilaayaatka ay maamusho, horay ayaa loo dilay rag Mareykanka iyo ingiriiska ubasaasayay.


DEG DEG: NISA oo soo saartay digniin culus oo la xiriirta xiisadda siyaasadeed ee dalka | dalkaan.com-Wararka ugu danbeeyay ee soomaaliya\nHome Warkii DEG DEG: NISA oo soo saartay digniin culus oo la xiriirta xiisadda...\nDEG DEG: NISA oo soo saartay digniin culus oo la xiriirta xiisadda siyaasadeed ee dalka\nMuqdisho (Dalkaan.com) – Hay’adda Nabad-Sugidda iyo Sirdoonka Qaranka Soomaaliya ee NISA ayaa uga digtay ciidamada qalabka sida inay ku milmaan siyaasadda, xilli ay xiisad siyaasadeed ka taagan tahay dalka.\nQoraal kooban oo NISA ay soo dhigtay twitter ayaa lagu yiri “Taliska NISA wuxuu ku howlan-yahay sugidda amniga. Wuxuuna ka digayaa ku-milanka siyaasadda ee Ciidamada Qalabka Sida iyo in la siyaasadeeyo waajibaadka Ciidamada. Shacabka Soomaaliyeed waa ku mahadsanyahay mar walba garab istaaga Hay’adaha Amniga Qaranka.”\nQoraalka NISA ayaa waafaqsan digniino ay horey u bixiyeen taliyayaasha Ciidamada Xoogga Dalka iyo Booliska, oo ay ciidanka uga digeen inay ku-milmaan siyaasadda.\nMagaalada Muqdisho ayaa waxaa hadda ka taagan cabsi la xiriirta inuu dagaal ka dhici karo, ayada oo Ciidamada Badbaado Qaran ay diyaar u yihiin inay difaacaan ra’iisul wasaare Rooble, oo uu Farmaajo Isniintii isku dayey inuu awood ciidan ku qabsado xafiiskiisa.\nRooble ayaa dhacdadaas kadib uga digay ciidamada ammaanka inay ka amar qaataan madaxweynihii hore ee Farmaajo.\nFallanqeeyayaasha siyaasadeed ayaa rumeysan in digniinaha ka dhanka ah ku-milanka ciidanka ee siyaasadda ay yihiin kuwa lagu bad-baadinayo Farmaajo, oo la rumeysan yahay in hadda ay kasoo horjeedaan ciidamada intooda badan.\nWaxay tusalae usoo qaateen, in Odawaa, NISA iyo Xijaar inaysan marna ka hadal markii ciidamada dowladda uu Farmaajo bilo kahor u adeegsaday inuu ku weeraro madaxweynayaal hore.\nNISA ayaa waxaa hoggaamiya Yaasin Farey oo ku xiran Farmaajo iyo taliyihii hore ee hay’adda Fahad Yaasiin, ayada oo xiisadda hadda taagan ay ka dhalatay sababo ay ka mid yihiin kursiga xildhibaan ee Yaasiin Farey uu ku guuleystay oo muran badan dhaliyey.\nFarmaajo ayaa hadda wajahaya cadaadis xooggan, waxaana haddii xiisadda siyaasadeed ay isku beddesho mid ciidan suurta-gal ah in beesha caalamka ay ku qasabto inuu baneeyo madaxtooyada.\nDeg deg Dhaq-dhaqaaqyo ciidan oo la dareemayo Muqdisho, Jawi Cakiran Iyo...\nDeg Deg Faarax Macalin oo Si Jees Jees ah Uga Hadlay...\nShanta kursi ee Galmudug. Farmaajo oo faa’iido heysta. Qoor Qoor oo...\nLionel Messi oo ka mid ah ciyaartoyda Paris Saint-Germain ee laga...\nQoor Qoor ma ka baxsan doonaa mashaqada Gaalkacyo?\nMARKHAATIGA NOOL INQILAABKII DHICISOOBAY & DILKII CIRRO\nSadio Mane ayaa mar kale ka hadlay mustaqbalka Liverpool


Bandhigga Qalabka Caalamiga ee Shiinaha 2020\nMAGACA XADGUDHAN EE XUN\nSOO KORDHIN XARUN\nShiinaha International Hardware Show (CIHS) waxaa la aasaasay sanadkii 2001. Tobankii sano ee la soo dhaafay, Shiinaha International Hardware Show (CIHS) waxay la qabsatay suuqa, warshadaha adeegga oo ay si dhakhso leh u horumariyaan. Waxaa hadda si cad loo aasaasay inay tahay bandhigga labaad ee ugu weyn adduunka marka laga yimaado INTERNATIONAL HARDWARE FAIR COLOGNE ee Jarmalka. CIHS waa madal ganacsi oo ay doorbidaan soosaarayaasha waxsoosaarka iyo ururada ganacsiga awood u leh aduunka oo dhan, sida Xiriirka Caalamiga ah ee Qalabka Qalabka iyo Ururada Guryaha (IHA), Ururka Soosaarayaasha Qalabka Jarmalka (FWI), iyo sidoo kale Soosaarayaasha Qalabka Gacanta ee Taiwan ' Ururka (THMA).\nBandhigga Caalamiga ah ee Shiinaha (CIHS) waa bandhigga ganacsiga ugu sarreeya Aasiya ee dhammaan qalabka iyo qaybaha DIY ee bixiya ganacsatada takhasuska leh iyo kuwa wax iibsanaya oo leh noocyo kala duwan oo alaab iyo adeegyo ah. Waxaa hadda si cad loo aasaasay inay tahay saamiga ugu saameynta badan ee soo saaraya fayadhawrka Aasiya ka dib INTERNATIONAL HARDWARE FAIR ee cologne.\nTaariikh: 8/7/2020 - 8/9/2020\nGoobta: Shanghai New International Expo Center, Shanghai, China\nAbaabulayaasha: Ururka Qaranka ee Qalabka Shiinaha\nGuddi-hoosaadka Warshadaha Fudud, Golaha Shiinaha ee horumarinta Ganacsiga Caalamiga ah\nDiirada saar u adeegida dhoofinta shirkadaha qalabka Aasiya\nDiiwaangalin ballaaran oo wax iibsadayaal tayo sare leh oo dibedda ah kuwaas oo kaqeyb gala barnaamijka isku aadka ganacsiga\nKa faa'iideyso khibradda ururka qalabka Shiinaha ee CNHA oo adeegso aqoonteeda si aad u gasho suuqa Shiinaha\nAag carwo dheeraad ah oo loogu talagalay aragtida wax soo saar badan\nKaqeybgal dhacdooyinka goobta, isbarashada ganacsiga iyo macluumaadka horseedka hal talaabo\nTaageero xoog leh oo ka socota "INTERNATIONAL HARDWARE FAIR Cologne"\nBandhigayaasha qeybta wax soo saarka: Qalabka, Qalabka gacanta, Qalabka Awoodda, Qalabka Pneumatic, Qalabka Farsamada, Mashiinka xoqida, Qalabka Alxanka, Qalabka Qalabka, Qufulka, badbaadada shaqada iyo qalabka, Qufulka & furayaasha, Qalabka Amniga & nidaamka, Badbaadada shaqada & ilaalinta, Qalabka Qufulka, Qalabka Qalabka, Qalabka wax soo saarka birta, qalabka baaritaanka, qalabka daaweynta dusha sare, bamka & waalka, DIY & qalabka dhismaha, qalabka dhismaha & qaybaha, qalabka guryaha, qalabka birta qurxinta, dhejiska, cidiyaha, siligga iyo mesh, qalabka wax lagu farsameeyo, qalabka wax soo saarka birta, qalabka baaritaanka, oogada qalabka daaweynta, Bamka & waalka, Beerta.\nMartida Nooca: Ganacsiga (Tafaariiq / Jumlo) 34.01%\nDhoofiye / Dhoofiye 15.65%\nBakhaarka qalabka / Xarunta guriga / Bakhaarka Waaxda 14.29%\nSoo-saar / Faa'iido 11.56%\nWakiil / Qaybiyaha 7.82%\nIsticmaalaha ugu dambeeya ee alaabada 5.78%\nDIY Xamaasad leh 3.06%\nShirkadda Dhismaha & Qurxinta / Qandaraaslaha / Injineer 2.72%\nJaaliyad / Wadaag 1.02%\nNaqshadeeye / La-Taliyaha / Real Estate 1.02%\nWarbaahinta / Saxaafadda 0.68%


Ra’iisul wasaaraha Japan oo ku dhaqaaqay go’aan cusub oo aan laga filan | Star FM\nHome Caalamka Ra’iisul wasaaraha Japan oo ku dhaqaaqay go’aan cusub oo aan laga filan\nRa’iisul wasaaraha Japan oo ku dhaqaaqay go’aan cusub oo aan laga filan\nRa’iisul wasaaraha dalka Japan Yoshihide Suga, ayaa ku dhawaaqay in uusan ka qaybgeli doonin tartanka loogu jiro hoggaanka xisbiga haya talada ee dalkaaasi Liberal Democratic Party.\nWaxaa uu tilmaamay inuu wakhti xaadirkan dadaalkiisa ugu badan uu ku bixinayo dagaalka ka dhanka ah halista cudur sidaha Covid19 oo fara ba’an ku haya dalkaasi Japan.\nXoghayaha guud ee xisbiga haya talada Japan ee losoo gaabiyo LDP Mr.Toshi-hiro Nikai oo warbaahinta la hadlay ayaa dhankiisa xaqiijiyay warkan.\nWaxaa uu sheegay in lama filaan ay ku noqotay markii uu maqlay go’aanka uu qaatay ra’iisul wasaaraha.\nCOVID19 ayaa gudaha wadankaasi ku galaaftay nolosha in ka badan 16,000 oo qof sidoo kalena hoos u dhigay dhaqaalaha dalkaasi.\nGo’aanka cusub ee Yoshihide Suga ayaa ku soo aadaya iyada oo 29-ka bishaan loo ballansan yahay shir waynaha guud ee xisbiga hoggaamiya dalkaasi, halkaas oo lagu wado in lagu soo doorto hoggaanka cusub ee xisbigu yeelanayo ka hor doorasha guud ee loo asteeyay inay dhacdo bisha 11-aad ee sanadkan.\nMr.Suga oo 72 jir ah ayaa qabtay xilka ra’iisul wasaaraha Japan bishi 9-aad ee sanadkii hore ka dib marki uu iscasilay Shinzo Abe oo xilligaasi ay la soo daristay halis caafimaad.\nPrevious articleXayiraadda gobolka Kashmiir oo la kordhiyay


Nolosha Cusub :: Kitaabka Quduuska Ah :: Axdigii Hore :: Waxyiga :: Xabaquuq\nKitaabka Quduuska Ah > Axdigii Hore > Waxyiga > Xabaquuq\n1 Kanu waa waxa culus ee uu Nebi Xabaquuq arkay.\n2 Rabbiyow, ilaa goormaan kuu qayshadaa, oo adna aadan i maqlayn? Dulmi baan kaaga qayshadaa, oo namana aad badbaadisid.\n3 Bal maxaad xumaan ii tustaa oo aad qallooc iigu jeedisaa? Waayo, waxaa hortayda yaal halligaad iyo dulmi, oo waxaa kor u kaca dirir iyo dagaal.\n4 Sidaas daraaddeed sharcigii waa dabcay oo caddaaladduna hore uma socoto, waayo, kii sharrow ah ayaa hareereeya kii xaq ah, oo sidaas daraaddeed garsooridda waa la qalloociyaa.\n5 Bal eega quruumaha dhexdooda, ka fiirsada oo aad u yaaba, waayo, maalmihiinnii waxaan samaynayaa shuqul aydaan rumaysan doonin in kastoo laydiin sheego.\n6 Waayo, bal eega, waxaan soo kicinayaa reer Kaldayiin oo ah quruuntaas qadhaadh oo degdegga badan oo dhulka ballaadhkiisa mara inay hantiyaan meelo la dego oo ayan iyagu lahayn.\n7 Iyagu waa kuwa laga cabsado oo aad looga baqo; xukunkooda iyo sharaftoodu iyagay ka soo baxaan.\n8 Fardahoodu way ka sii dheereeyaan shabeelka, oo way ka sii cabsi badan yihiin yeyda fiidka, oo fardooleydooduna way iskala bixiyaan, haah, oo fardooleydooduna meel fog bay ka yimaadaan, oo waxay u soo duulaan sida gorgor u soo degdegaya inuu wax dhufsado oo cuno.\n9 Dhammaantood waxay u yimaadaan inay wax xoogaan, oo damaca wejigooduna waa sida dabaysha bari, oo waxay urursadaan maxaabiis sida cammuudda u badan.\n10 Cadowgu boqorro wuu quudhsadaa, oo amiirrona wuu fududaystaa, oo qalcad kastana wuu ku qoslaa, waayo, intuu ciid tuulaa ayuu iska qabsadaa.\n11 Markaas sida dabayl buu u dhaafi doonaa, oo wuu sii gudbi doonaa, oo dembi buu lahaan doonaa kan xooggiisu ilaah u yahay.\nCabashadii Labaad Ee Xabaquuq\n12 Rabbiyow, Ilaahaygiiyow, kayga Quduuska ahow, sow adigu weligaaba ma aad jiri jirin? Annagu dhiman mayno. Rabbiyow, isaga waxaad u diyaarisay xukun, oo waxaad u xoogaysay edbin, kaaga Dhagaxa weyn ahow.\n13 Waxaad tahay mid indhihiisu ka sii daahirsan yihiin inay wax shar ah eegaan, oo qalloocna ma fiirin kartid, haddaba bal maxaad u fiirisaa kuwa khiyaanada sameeya? Oo maxaad u aamusan tahay marka sharrowgu liqo ninka isaga ka sii xaq yahay?\n14 Oo maxaad dadka uga dhigtaa sida kalluunka badda, iyo sida waxa gurguurta oo aan lahayn mid iyaga u taliya?\n15 Isagu dhammaantood ayuu jillaab ku soo qaataa, oo shabaggiisuu ku soo qabsadaa, oo intuu shabaggiisa ku soo wada urursado ayuu soo jiitaa, haddaba sidaas daraaddeed wuu reyreeyaa oo farxaa.\n16 Haddaba sidaas daraaddeed allabari buu u bixiyaa shabaggiisa, oo fooxna wuu u shidaa shabagguu jiita, maxaa yeelay, iyaga ayaa qaybtiisii ku barwaaqowday, oo quudkiisiina aad iyo aad batay.\n17 Haddaba miyuu shabaggiisa madhin doonaa, oo miyuu quruumaha had iyo goorba layn doonaa, isagoo aan u tudhin?\n1 Meeshayda aan wax ka dhawro ayaan istaagi doonaa, qalcaddana waan isa saari doonaa, waanan u fiirin doonaa bal waxa uu igula hadli doono, iyo waxa aan uga jawaabi doono cabashadayda.\n2 Oo Rabbigu wuu ii jawaabay, oo wuxuu igu yidhi, Waxa lagu tusay qor, oo looxyo ku caddee, si kii akhristaaba u ordo.\n3 Waayo, wixii lagu tusay waa weli, oo waxay iman doonaan wakhtigii la yidhi, wayna u degdegaan ugudambaysta, oo innaba been ma sheegi doonaan. In kastoo ay raagaan waa inaad sugtaa, maxaa yeelay, sida xaqiiqada ah way noqon doonaan, oo innaba ma raagi doonaan.\n4 Bal eega, kan madaxa weynaaday naftiisii way kibirtay, oo ma toosna, laakiinse kii xaq ahu rumaysadkiisa buu ku noolaan doonaa.\n5 Haah, oo weliba khamrigu wax buu khiyaanaa, oo nin isla weynu gurigiisa kuma xasillo. Wuxuu xiisihiisa u ballaadhiyaa sida She'ool oo kale, oo isagu waa sida geerida oo kale oo innaba lama dherjin karo, laakiinse wuxuu soo urursadaa quruumaha oo dhan, oo wuxuu isu geeystaa dadyowga oo dhan.\n6 Kuwan oo dhammu sow isaga kuma halqabsan doonaan? Oo sow maahmaahyo kuma quudhsan doonaan? Waxay odhan doonaan, Waxaa iska hoogay kan urursada wax uusan isagu lahayn! Bal ilaa goorma? Waxaa iska hoogay kan rahaamado isku rara!\n7 Kuwii ku qaniini lahaa sow haddiiba ma kici doonaan? Oo kuwii ku dhibi lahaa sow ma toosi doonaan? Oo adna booli baad iyaga u noqon doontaa.\n8 Quruumo badan baad dhacday, haddaba sidaas daraaddeed dadyowga intooda hadhay oo dhammu aday ku dhici doonaan, taasuna waa dhiiggii dadka daraaddiis, iyo dulmigii lagu sameeyey dalka iyo magaalada iyo inta dhex deggan oo dhanba.\n9 Waxaa iska hoogay kii faa'iido shar ah reerkiisa u soo urursada si uu buulkiisa uga dhisto meel sare oo uu gacanta sharka uga samatabbaxo!\n10 Dadyowga badan oo aad baabbi'isay daraaddood waxaad reerkaagii ugu arrimisay ceeb, oo waxaad ku dembaabtay naftaadii.\n11 Waayo, dhagax baa ka qaylin doona derbiga dhexdiisa, oo loox alwaaxda ku dhex jira ayaa u jawaabi doona.\n12 Waxaa iska hoogay kii magaalo dhiig ku dhisa, oo magaalo xumaan ku adkeeya!\n13 Bal eeg in dadku ay dabka aawadiis u hawshoodaan, oo quruumuhuna ay waxtarla'aan isu daaliyaan sow ma aha mid Rabbiga ciidammada xaggiisa ka timid?\n14 Waayo, sida biyuhu badda u daboolaan oo kale ayaa dhulka waxaa ka buuxsami doona aqoonta sharafta Rabbiga.\n15 Waxaa iska hoogay kaaga deriskiisa khamri cabsiiya, oo cadho ugu shuba, oo weliba u sakhraamiya si uu cawradooda u fiirsada aawadeed!\n16 Adigu intaad sharaf heli lahayd waxaa ka buuxsantay ceeb, oo weliba adiguna khamri cab, oo waxaad noqotaa sida mid buuryaqab ah. Rabbiga gacantiisa midig koobka ku jira adiguu kugu soo rogman doonaa, oo sharaftaadana waxaa ku dhici doonta ceeb xun.\n17 Waayo, waxaa ku dabooli doona dulmigii Lubnaan lagu sameeyey, iyo halligaaddii ku dhacday xayawaankii iyaga ka cabsiiyey, taasuna waa dhiiggii dadka daraaddiis, iyo dulmigii lagu sameeyey dalka iyo magaalada iyo inta dhex deggan oo dhanba.\n18 Bal muxuu taraa sanamka xardhan, oo muxuu kii sameeyey u xardhay? Oo muxuu taraa sanamka la shubay oo ah macallinka beenta bara, oo kii sameeyey muxuu haddana isugu halleeyaa, waayo, waa sanamyo carrab la'.\n19 Waxaa iska hoogay kii qoriga ku yidhaahda, Toos! oo dhagax carrab la' ku yidhaahda, Sara joogso! Kanu miyuu wax bari doonaa? Bal eega, waxaa lagu dahaadhay daiyo lacag, laakiinse innaba neefu kuma jirto.\n20 Laakiinse Rabbigu waa ku jiraa macbudkiisa quduuska ah, haddaba inta dhulka joogta oo dhammu ha ku hor aamuseen.\n1 Tanu waa salaaddii Xabaquuq, oo lagu luuqeeyo Shigyonood.\n2 Rabbiyow, waxaan maqlay warkaagii, waanan cabsanayaa. Rabbiyow, shuqulkaaga soo noolee sannadaha dhexdooda, Sannadaha dhexdooda ogeysii, Oo markii aad cadhootid naxariis soo xusuuso.\n3 Ilaah wuxuu ka yimid Teemaan, Kii Quduuska ahaana wuxuu ka yimid Buur Faaraan. (Selaah) Sharaftiisii waxay ku fidday samooyinka, Oo dhulkiina waxaa ka buuxsamay ammaantiisii.\n4 Oo dhalaalkiisiina wuxuu ahaa sida nuurka, Wuxuuna lahaa iftiin gacantiisa ka soo baxaya. Oo waxaa halkaas ku qarsoonaa xooggiisa.\n5 Waxaa hortiisa socday belaayo, Oo waxaa daba socday xummad.\n6 Wuu istaagay, oo dhulkuu qiyaasay, Wax buu fiiriyey, oo quruumihii buu kala eryay. Kolkaasaa buurihii weligood ahaa kala firdheen, Oo kurihii daa'imiska ahaana way wada foororsadeen. Socodkiisuna wuxuu ahaa sidii waagii hore.\n7 Waxaan arkay teendhooyinkii reer Kushan oo dhib ku dhex jira. Daahyadii dalka reer Midyaanna way gariireen.\n8 Rabbigu ma wuxuu u cadhooday webiyaasha? Ma waxaad u xanaaqday webiyaasha Mase waxaad u cadhootay badda? Ma saas aawadeed baad u soo fuushay fardahaaga, Iyo gaadhifardoodyadaadii badbaadinta?\n9 Qaansadaadii daaha baad ka qaadday, Dhaartii aad qabiilooyinka ugu dhaaratayna waxay ahayd eray run ah. (Selaah) Dhulka waxaad ka dillaacisay webiyaal.\n10 Buurihii way ku arkeen, oo way cabsadeen. Biyaha xoogga lahuna way iska gudbeen, Moolkii codkiisuu ku hadlay, Gacmihiisiina kor buu u taagay.\n11 Qorraxdii iyo dayaxiiba waxay istaageen rugtoodii, Markay fallaadhahaaga nuuraya lalayeen, Iyo markuu warankaaga dhalaalaya birbirqay.\n12 Dalkii xanaaq baad kula dhex socotay, Quruumihiina cadho baad ku tuntay.\n13 Waad u soo baxday inaad dadkaaga badbaadiso daraaddeed, Iyo inaad badbaadiso kaaga subkan. Reerka sharrowga madaxiisa waad dhaawacday. Aasaaskiina waad soo bandhigtay. (Selaah)\n14 Madaxii dagaalyahanyadiisa waxaad ku mudday ulihiisii, Waxay u yimaadeen sidii dabayl cirwareen ah inay i kala firdhiyaan daraaddeed. Rayrayntoodu waxay ahayd inay masaakiinta qarsoodi u dhammeeyaan.\n15 Fardahaagii waad kula tumatay baddii, Taasoo ahayd biyaha aad u badan oo iskor taallaysan.\n16 Anigu waan maqlay, kolkaasaan caloosha ka naxay, Oo codkii aawadiis ayaa bushimahaygu la qadhqadheen, Lafahaygiina way qudhmeen, oo meeshaydaan ku gariiray, Inaan iska nasto intaan sugayo maalinta dhibka Oo ay ciidammadu ku soo kici doonaan dadka.\n17 Waayo, in kastoo berduhu uusan ubxin, Ama aan midho ku oollin geedaha canabka ah, Oo hawsha saytuunka lagu khasaaro, Ama aan beeraha quud ka bixin, Oo adhigu xerada ka baabbo'o, Oo golahana aan xoolo lagu arag,\n18 Haddana Rabbiga waan ku rayrayn doonaa, Oo Ilaaha badbaadadayda ah waan ku farxi doonaa.\n19 Rabbiga Sayidka ah ayaa xoog ii ah, Cagahaygana wuxuu ka dhigaa sida cagaha deerada, Oo wuxuu igu socodsiin doonaa meelahayga sarsare. Tan waxaa lagu tiriyey madaxdii muusikaystayaasha, oo waxaa lagu qaadaa alaabtayda xadhkaha leh.


Kylian Mbappe Oo Magacaabay Labada Ciyaartoy Ee Saamaynta\nXiddiga da’da yar ee Kylian Mbappe ayaa magacaabay laba ciyaartoy oo ka tegay PSG oo bixitaankoodu si gaar ah u taabtay, isla markaana uu ku bannaanaaday garab weheshi u ahaa.\nKylian Mbappe waxa uu sheegay in Lassana Diarra iyo Gianluigi Buffon ay u ahaayeen dad aanu illoobi doonin oo markii ay ka tageen PSG ay ku bannaanaatay meel aanay dadka kale u buuxinayn.\nDiarra waxa uu joogay Parc des Prince sannad kaliya markii uu ku dhowaaqay inuu gebi ahaanba ciyaaraha ka fadhiistay, isaga oo kansalay heshiiskiisa PSG February 2019, kaddib markii ay heshiis ku gaadheen sidaas.\nLaacibkan hore oo kasoo baxay kulliyadda da’yarta kooxda Le Havre, waxa uu u ciyaaray Chelsea, Arsenal iyo Portsmouth ka hor intii aanu sannadkii 2009 tegin Real Madird.\nKaddib waxa uu tegay Ruuska oo kooxaha Anzhi Makhachkala iyo Lokomotiv Moscow uu waqtiyo kusoo qaatay, waxaanu dib ugu soo laabtay Faransiiska oo uu muddo 18 bilood ah uga ciyaaray Marseille, ka hor intii aanu u duulin waddanka Imaaraadka Carabta oo uu kaga mid noqday kooxda Al Jazira, hase yeeshee dalkiisa ayuu ku laabtay oo uu PSG aakhirkii cimrigiisa ciyaareed joogay.\nKylian Mbappe waxa uu xasuusan yahay oo uu waayey waanadii iyo talooyinkii Diarra. Sidaas oo kale, Buffon oo xili ciyaareedkii 2018-19 u ciyaaray PSG ayaa wax badan u sheegi jiray muddadii koobnayd ee uu joogay.\n“Wuxuu ahaa Adeero Lass, walaal weyn oo aad ku xisaabtami karto.” Ayuu hadalkiisa ku bilaabay Kylian Mbappe.\n21 jirkan waxa uu sharraxay sida ay naftiisa muhiimka ugu ahaayeen Diarra iyo Buffon, waxaanu yidhi: “Inta badan wuxuu iiga sheekayn jiray waayihiisii iyo kooxihiisii. Wuxuu sameeyey qaladaad uu anigana iga waaniyey. Wuxuu i caawiyey waqtiyo aan xaalado adag ku jiray. Sida heerkeedu sarreeyo ee uu u yaqaanay waxa uu ka hadlayo. Waxa uu tegay kooxo badan oo meelo kala duwan ah. Waqti hore ayuu waddanka ka tegay isaga oo kalidii ah. Mar walba waan jecelahay inaan dhegaysto dadka waaweyn. Buffon ayaa sidoo kale aad muhiim iigu ahaa aniga.”\nMbappe waxa uu qiray in Lassana Diarra aanu isaga oo kaliya waanin jirin ee sidoo kale uu Kimpambe waqti siin jiray, waxaanu yidhi: “Laakiin Lass aniga oo kaliya ilama hadli jirin. Sidoo kale wuxuu waqti badan siin jiray Presnel Kimpembe, waxaanu mar walba ka ciyaari jiray doorkiisa xataa marka aanu ciyaarta ku jirin. Taas ayaa aad muhiim u ahayd.\n“Lassana aad baa looga ixtiraami jiray qolka lebbiska. Aniga dhibaato ayay igu ahayd inaan arko isaga oo tegaya. Sidoo kale waxa i dhibaysay inaan arko Buffon oo baxaya.”